HRV traži podršku arapskim demokratijama\nDemonstracije protiv režima u Siriji\nOrganizacija za ljudska prava „Hjuman rajts voč“, traži od zapadnih sila da podrže prava učesnika Arapskog proleća da razviju pravu demokratiju i svrgnu nasilnike koje je Zapad podržavao.\nU izveštaju o stanju ljudskih prava u svetu tokom protekle godine, organizacija sa sedištem u Njujorku je danas ukazala da je zapadna politika prema arapskim zemljama tradicionalno bila „politika suzbijanja“, kojom je podržavan niz arapskih autokratskih vladara da bi se garantovala stabilnost u regionu, „čak i dok se demokratija u drugim delovima sveta širila“.\nOrganizacija tvrdi da razlog za to što su mnoge demokratske vlade „izuzimale Arape“, obuhvata strahovanje od političkog islama i terorizma, potrebu za neometanim protokom nafte i strategiju oslanjanja na autokratije da bi se održao arapsko-izraelski mir i smanjila migracija prema Evropi.\nIzvršni direktor „Hjuman rajts voča“, Kenet Rot, izjavio je da „ljudi koji vode Arapsko proleće zaslužuju odlučnu međunarodnu podršku da bi uvideli svoja prava i razvijali pravu demokratiju“.\nU odeljku izveštaja koji se odnosi na Irak, direktorka organizacije za Bliski istok Sara Li Vitson, istakla je da se Irak „brzo ponovo pretvara u autoritarnu državu“, uprkos tvrdnjama Sjedinjenih Država da su doprinele uspostavljanuu demokratije u zemlji. Ona je rekla da su Sjedinjene Države suštinski ostavile za sobom „policijski sistem koji buja“, u kojem pripadnici snaga bezbednosti „zlostavljaju demonstrante, uznemiravaju novinare i muče zatvorenike“. „Hjuman rajts voč“ je istakao prošlogodišnje otkriće tajnog zatvora koji su držali pripadnici snaga pod kontrolom vojne službe predsednika vlade.\nU delu izveštaja o Srbiji, navodi se da je prošle godine ostvarila "malo vidljivog napretka" po pitanju ljudskih prava pri čemu je, kako je saopšteno, situacija s etničkim manjinama i dalje zabrinjavajuća, dok su nezavisni novinari suočeni s pretnjama i nasiljem. Navodi se i da je potrebno reformisati slab azilantski sistem u Srbiji, dok se zbog rasta napetosti s Kosovom pogoršao dijalog Srbije i Evropske unije.\nSituacija s ljudskim pravima na Kosovu se malo poboljšala u 2011. godini, dok su manjine i\ndalje marginalizovane i suočene s diskriminacijom, navodi Hjuman rajts voč. Takođe se ističe da je "pravosudni sistem na Kosovu i dalje slab", uprkos pokussajima sudjenja za korupciju i ratne zločine. Deo izveštaja HRV-a o stanju ljuskih prava na Kosovu je dat u okviru poglavlja o Srbiji.


"Vekovnici" izdati u Hrvatskoj, Makedoniji i Rumuniji - JUGPRESS\n“Vekovnici” izdati u Hrvatskoj, Makedoniji i Rumuniji\nPrvi album strip serijala „Vekovnici“ predavača u Leskovačkoj školi stripa Marka Stojanovića objavljen je u Hrvatskoj, Makedoniji i Rumuniji. „Vekovnici“ su serijal koji nosi epitet balkanski već dugo, jer je na njemu sarađivalo preko 200 strip autora sa prostora čitavog Balkana. Od ove godine ovaj strip je na dobrom putu da osvoji Balkan i u izdavačkom smilu, budući da je rimejk prvog albuma „Vekovnika“ objavljen u Hrvatskoj, Makedoniji i u Rumuniji, dok je u pripremi i izdanje u Grčkoj. Album „Rekvijem“ pisao je Stojanović, a crtali su ga polaznik Leskovačke škole stripa Marko Nikolić, koji je uradio četiri albuma za francuskog izdavača „Solej“ i jedan od najpoznatijih srpskih strip internacionalaca Dejan Nenadov, dok je naslovna strana delo rumunskog autora Dana Janoša, koga je angažovao francuski izdavač „Delkur“. U Rumuniji je „Rekvijem“ prvi srpski strip album ikada publikovan toj zemlji, u luksuznom tvrdokoričenom izdanju, a pratila ga je opsežna kampanja koja je čak uključivala i izradu serije majica sa motivima „Vekovnika“, što je rezultovalo time da je tiraž za svega par meseci rasprodat. „Rekvijem“ je potom serijalizovan u okviru „Strip Revije Večenjeg Lista“ i objavljen sa kolorom Aljoše Tomića u brojevima 67 i 68. „Strip Revija Večernjeg Lista“ je, inače, jedini strip časopis koji trenutno izlazi u Hrvatskoj – u pitanju je mesečnik koji se objavljuje od 2013. godine. U Makedoniji je strip objavio izdavač „Strip Centar Makedonije“, a zanimljivo je da je objavljivanje izdanja u celosti finasiralo Ministarstvo kulture ove zemlje koje je tako direktno stalo iza ovog srpskog stripa i time, u krajnje netipičnom gestu, iskazalo puno poverenje prema, za Makedoniju, stranom izdanju. Potpisan je ugovor i sa izdavačem iz Grčke, pa će se „Rekvijem“ uskoro pojaviti i na grčkom, a u toku su dogovori sa još jednim izdavačem iz Rumunije zainteresovanim da priredi drugo izdanje „Rekvijema“ na rumunskom jeziku, budući da je prvo u rekordnom roku nestalo s polica.\nSerijal “Vekovnici” je počeo sa izlaženjem 2006. godine, a do sada je objavljeno 11 albuma serijala kao i 3 albuma podserijala „Beskrvni“. Serijal je do sada bio objavljivan u Bugarskoj, Bosni i Hercegovini, Češkoj i Velikoj Britaniji, a izlagan širom Srbije, kao i u Sofiji i Slivenu (Bugarska), Laktašima (Bosna i Hercegovina), Herceg Novom (Crna Gora) i Moskvi (Rusija). „Vekovnici“ su do sada osvojili preko 20 priznanja u zemlji i inostranstvu, među kojima je i nagrada za najbolje domaće izdanje 62. Međunardnog salona knjiga, Grand Pri-ovi međunarodnih salona u Beogradu i Velesu, i mnoge druge. Vodeći strip teoretičar današnjice, Britanac Pol Gravet, autor kultne knjige „1001 strip koji morate pročitati u životu“ je 2012., 2013., 2016. i 2017. godine albume „Vekovnika“ svrstao u svoj godišnji izbor najboljih stripova na svetu.


“Prvi maj” po početnoj ceni od 70 miliona dinara – Bankar.rs\nHome/KOMPANIJE/“Prvi maj” po početnoj ceni od 70 miliona dinara\n“Prvi maj” po početnoj ceni od 70 miliona dinara\nautor1 March 1, 2019\nStečajna upravnica Vesna Stanković Vasović oglasila je novu prodaju bankrotirane Hemijske industrije “Prvi maj” u Čačku za 8. april, putem javnog nadmetanja. Početna cena je 70 miliona dinara.\nDepozit za učešće na prodaji je 64,2 miliona dinara, rečeno je agenciji Beta u stečajnoj upravi. Hemijska industrija naći će se peti put na prodaji, jer na prethodne četiri nije bilo zainteresovanih kupaca.\nImovinu preduzeća “Prvi maj” čini 28 delova prodajne celine. Na prodaji su postrojenja i oprema za proizvodnju stiropora, boja, fasada, praškastih proizvoda, lekova i drugih hemijskih proizvoda u građevinarstvu, bazen za recirkulaciju vode, hidrantna mreža, popločan parking, interna saobraćajnica i pumpna stanica za vodu, zalihe gotovih proizvoda, materijala, rezervnih delova i sitnog inventara.\nUkupna površina objekata je, bez saobraćajnica, 10.582 kvadrata. Hemijska industrija “Prvi maj”, koja se bavila proizvodnjom stiropora, lepkova, boja, fasada i ostalih proizvoda za građevinarstvo, osnovana je 1956. zahvaljujući čačanskim povratnicima iz Nemačke koji su pokrenuli proizvodnju tutkala, a privatizovana je 2005. godine. Prvu krizu u poslovanju fabrika je imala 2013. godine, ali je tada “spasena”, jer je firma sa kojom je dugo godina saradjivala “Ivas Balkan” iz Italije uzela u zakup.\nPočetkom maja 2016. godine je Halk banka, koja je kupila Čačansku banku, pokrenula stečaj nad “Prvim majem” zbog duga od 400.000 evra, i tada je fabrika prestala da radi. Bankrotstvo “Prvog maja” proglasio je Privredni sud u Čačku 16. avgusta 2016. godine.\nJavno nadmetanje Prvi maj Stečaj


Zapadni Nil otkriven kod komaraca u šest opština u Beogradu: Radojičić otkrio na kojim lokacijama\nVirus Zapadnog Nila napao je komarce u četiri grada u Srbiji - Beogradu, Pančevu, Požarevcu i Staroj Pazovi\nVirus Zapadnog Nila “napao” je komarce u četiri grada u Srbiji – Beogradu, Pančevu, Požarevcu i Staroj Pazovi, a gradonačelnik Beograda prof. dr Zoran Radojičić otkrio je sada da su zaražene krvopije detektovane u šest opština u prestonici.\n– Laboratorija Sektora ekologije i unapređenja životne sredine pri JKP „Gradska čistoća“ detektovala je virus Zapadnog Nila iz više uzoraka na opštini Palilula i na opštini Čukarica. Na osnovu podataka i analize Zavoda za biocide i medicinsku ekologiju, virus je detektovan i na opštinama Stari grad, Zvezdara, Novi Beograd kod Starog Sajmišta, kao i na opštini Surčin – naveo je prof. dr Radojičić za Telegraf.rs.\nOn podseća da Zavod za biocide i medicinsku ekologiju vrši detekciju prisustva ovog virusa kod komaraca na celoj teritoriji Srbije, prema projektu koji finansira Ministarstvo zdravlja.\n– Na tim mestima zbog pojave virusa, kao i u skladu sa brojnošću komaraca koja se svakodnevno prati, sprovodi se plan pojačanog suzbijanja odraslih jedinki komaraca. Kada se na nekom lokalitetu detektuje prisustvo virusa u komarcima, odmah šaljemo ekipe koje sprovode detaljniji tretman tog lokaliteta, ali i na širem području od spornog lokaliteta – objasnio je gradonačlenik i apelovao na naše sugrađane da ne napadaju ekipe JKP “Gradska čistoća” koje vrše zaprašivanje komaraca, što je u poslednjih nedelju dana više puta bio slučaj.\nGradonačelnik Beograda Zoran Radojičić, Beoinfo\nKomarci zaraženi Zapadnim Nilom, najpre su početkom jula potvrđeni, upravo u Beogradu.\nKrajem prošle nedelje, Institut za javno zdravlje Srbije “Dr Milan Jovanović Batut” saopštio je da, nažalost, već imamo dva smrtna ishoda u humanoj populaciji od posledica groznice Zapadnog Nila.\nKako su danas u Institutu “Batut” izjavili, osim ta dva slučaja, za sada nema više dijagnostikovanog Zapadnog Nila kod ljudi u Srbiji.\n– Do 10. avgusta oboljenje od groznice Zapadnog Nila je potvrđeno kod prva dva slučaja. Oboljenje se kod njih završilo fatalnim ishodom – kažu u Institutu “Batut” i dodaju da nema hospitalizovanih pacijenata zbog ovog virusa.\nOd posledica ove bolesti, naime, preminule su jedna muška i jedna ženska osoba, starosti 63 i 50 gоdinа, iz Južnobačkog i Sremskog okruga. Oboje su imali pridružena hronična oboljenja.\nDr Rakić otkrila: Da li u Beogradu ima inficiranih građana virusom Zapadnog Nila?\nkomarci virus zapadnog nila Zoran Radojičić\nSituacija sa komarcima pod kontrolom: Nema mesta za paniku\nKomarci već vršljaju po Srbiji, a ako se nastavi kišovito vreme ove godine imaćemo najezdu


Vučićevi strani investitori masovno otpuštaju radnike, otkazi stižu i SMS-om - Politički.rs\nKako navode u ovoj firmi, kriza izazvana korona virusom ima značajan uticaj na globalnu ekonomiju i proizvođače automobila širom sveta, piše Danas.\nIako nije obelodanjen broj radnika kojima nije produžen ugovor, poznato je da je pre krize izazvane korona virusom Drakslmajer angažovao blizu 7.000 zaposlenih.\n300 Nišlija je ostalo bez posla u dve fabrike kompanija iz Južne Koreje, piše Politika.\nIzmeđu petka 29. januara, poslednjeg radnog dana u prethodnom mesecu, i ponedeljka 1. februara, prvog radnog dana u novom mesecu 180 radnika „Šin-von” dobilo je poruku na telefonu da im prestaje radni odnos i da ova južnokorejska kompanija prema njima više nema nikakve obaveze. I da mogu da dođu da preuzmu svoju dokumentaciju, ali bez ulaska u fabriku. Mogu samo do ulazne kapije i šaltera na portirnici. Već sutradan oglasilo se i sedamdesetak radnika „Jure”, koji su tih dana, na potpuno isti način, SMS-om, dobili otkaze i obaveštenja o prestanku radnog odnosa.\nDok su doskorašnji radnici, koji su imali radni odnos na određeno vreme ali bez datuma do kog su angažovani (većina je radila od sredine avgusta), sa predstavnicima sindikata tražili objašnjenje i negodovali, rukovodstva ovih fabrika se nisu oglašavala. A kada su se predstavnici radnika pozvali na odredbe Zakona o radu, koji nikako ne predviđaju otpuštanje radnika porukama, u „Juri” i „Šin-vonu” rečeno je da je jedan broj stalno zaposlenih samoinicijativno otišao iz fabrike, ali i da je većini radnika istekao ugovor o radu (bez obzira što njihov radni angažman nije bio oročen), pa čak i da su rešenja o prestanku rada preuzeli lično.\nKako je počelo da se širi nezadovoljstvo, sredinom prošle sedmice inspektori rada obavili su vanrednu kontrolu u „Šin-vonu”, ali dogodilo se isto što i svih prethodnih godina. Kontrolom poštovanja zakona u ovim fabrikama, u kojim je bilo mnogo afera poput nepriznavanja propisa i radnih zakona Srbija, zabrane protesta i štrajkova, zabrane sindikalnog organizovanja, neadekvatnih i nedovoljnih mera zaštite na radu, ali i epidemijskih mera protiv korone, napisano je da je da je sve urađeno po zakonu.\nU Nišu se opet postavljaju stara pitanja: da li inspekcijski organi treba da kontrolišu primenu zakona i da štite radnike od poslodavaca koji ne poštuju zakonske propise, ili im je zadatak (inspektorima) da odu do fabrika i da za samo nekoliko sati, uz konstataciju (i izveštaj) da propusta nije bilo, završe svoje kontrole.\nNaravno, i ovog puta nije izostalo pitanje koje godinama lebdi u vazduhu: da li su inspektori rada u kontrolu poštovanja i primene zakona o radu ponovo išli onim istim automobilima koje su od ovih i sličnih kompanija dobili kao donaciju i poklon.\nIpak, ova inspekcijska kontrola donela je i nešto što se nije (precizno) znalo – iz „Šin-vona” su u januaru otpuštena 233 radnika. Kada se tome doda onih sedamdesetak koji su ostali bez radnih mesta u „Juri”, eto brojke od 300 stanovnika Niša i okoline, koji više (po zakonu) nemaju posao.\nIzvor: Danas, Politika/ Toma Todorović\nTagged: NIŠ, OTKAZ, RADNICI, STRANI INVESTITORI, ZRENJANIN


Prvo ocenjivanje autohtonih vina - vino.rs\nsubota, 04 mart 2017 11:14\nSajam koji traje od 11 do 18 časova se inače održava kao sastavni deo jedne od najdužih vinskih manifestacija u Srbiji „Dani vina” koja u Paraćinu ukupno traje oko mesec dana i završava se upravo Sajmom na komese očekuje učešće preko 50 vinarijai gde će na degustaciji biti izložene brojne lokalne vinske sorte koje uspevaju u Srbiji i šire.\nZvanično ocenjivanje koje će se obaviti 10.marta održava se pod nazivom „Samo naše”. Vodiće ga profesor Vladimir Puškaš sa svojim saradnicima, a na spisku očekivanih sorti je oko 60 naslova, od već poznatih kao što su prokupac,smederevka,župljanka,probus, crna i bela tamnjanika, preko petke, neoplante, morave do nekih krajnje egzotičnih i zaboravljenih.\nOcenjivanje, ili kako ga u Paraćinu nazivaju „enološki eksperiment”, organizovao je vinski redpomoravske regije "Stevapisar 1805" u saradnji sa turističkom organizacijom Paraćina.\nKotizacija za ocenjivanje je svega 500 dinara po etiketi dok je učešće na Sajmu potpuno besplatno. Uzorci se predaju od 7. do 9. marta, a ocenjivanje se vrši na skali do 100 poena. Da se autohtonim sortama neće gledati „kroz prste” govori i podatak da je za veliko zlato potrebno osvojiti minimum 92 poena što je ocena koju zavređuju samo zaista velika vina.


ДОДИК УПОЗОРАВА: "Ако не буде БиХ из Дејтона, не искључујемо отцепљење Републике Српске"\n23-02-2020 19:42 Svet Region\nZašto Amerikanci podržavaju BiH kojom su Bošnjaci nezadovoljni, jer nisu dobili sve, u kojoj su Srbi nezadovoljni, Hrvati devastirani u političkom smislu sa stajališta prava.\nSrpski član Predsjedništva Bosne i Hercegovine Milorad Dodik rekao je da nema plan za otcepljenje Republike Srpske, ali nije isključio mogućnost da se to desi.\n- Ta priča o otcepljenju je mogućnost koju ne isključujemo, ali mi preferiramo Ustav i ono što u njemu piše. Mi možemo prihvatiti BiH s njenim Ustavom, a onda nam dođu stranci, koji ovdje upravljaju godinama i kažu ''to ne vredi'', da moramo napraviti aranžmane, a oni su mimo Ustava.\nUpitan da li ne ide ka otcepljenju RS, jer za to nema podršku ni predsednika Srbije Aleksandra Vučića, on je odgovorio: ''Jeste li ga pitali?'', a potom naveo da je Vučić, ''naravno protiv bilo kakvog urušavanja teritorijalnog integriteta BiH''.\nDodik je demantovao da srpski predstavnici blokiraju rad institucija BiH, navodeći da će svi predstavnici iz RS dolaziti na sednice Predsedništva, parlamenta BiH i Saveta ministara BiH.\n- Mi ćemo samo imati svoj stav, hoćemo li glasati za ili protiv to je naša stvar, ali ne blokiramo. To je nakaradna konstrukcija propagatora koji govori o blokadi - istakao je Dodik.\nSrpski član Predsedništva je dalje rekao da Srbi hoće Dejtonski ustav i da će prihvatiti BiH zasnovanu na tom ustavu.\n- Uveren sam da će se pokazati da BiH ne može egzistirati, to nije moja mržnja ili hir, to je moja procena. Zašto Amerikanci podržavaju BiH kojom su Bošnjaci nezadovoljni, jer nisu dobili sve, u kojoj su Srbi nezadovoljni, Hrvati devastirani u političkom smislu sa stajališta prava - zaključio je Milorad Dodik.\nPrebrajanje imovine SPC je razlog za sporni zakon! Više o tome OVDE.\n"DODIK JE OZBILJNA PRETNJA" Palmer žestoko udario na srpskog lidera: Snosiće posledice!\n"NE SMETA MI GALAMA U SARAJEVU!": Dodik stao u odbranu osnovnih principa Dejtona! (VIDEO)\n"POLITIČKI PREZADUŽEN" Dodik tvrdi da je Ivanić najgrlatiji zagovornik puta BiH u NATO\n"Pomoć Srbije nikad nije bila veća!": Evo kome je Dodik na tome zahvalio!\n"ODBACIĆEMO SVE ODLUKE" Dodik poručio koje mere će biti preduzete ako ne budem formirana vlast na nivou BiH\n"NIJE LEPO VREĐATI": Dodik pozvao Komšića da vidi tradicionalnu uniformu Vojske RS, da li će biti šubare s kokardama!\n"Dodik destabilizuje Vučića, protežira Jeremića"


Svrljig deli besplatne maske građanima\nKutije su postavljene ispred Policijske stanice, Pošte, Poreske uprave i kod Sajtarevog spomenika. Pomenute lokacije obišla je predsednica opštine i komandant Štaba za vanredne situacije Jelena Trifunović koja je apelovala na građani racionalno troše maske u skladu sa potrebama i napomenula da su kutije pokrivene video nadzorom.\nPredsedica opštine Svrljig i komandant Štaba za vanredne situacije Jelena Trifunović\n- Još na prvoj sednici Štaba za vanredne situacije smo doneli takvu odluku, da opština obezbedi maske za građane, radnike i administraciju. Tri tekstilne fabrike u Svrljigu Viktorija stajl, Kasker i Prestiž, nisu htele uslužno da šiju za druge kompanije već su odlučile da to rade za svoj grad tako da se u njhovim pogonima šiju ove maske.\nRadnice u fabrici "Vikorija stajl" šiju maske\nU četvrtak i petak prole nedelje smo ih prvo podelili trgovcima jer su najizloženiji virusu a svako je uzeo samo onoliko koliko im treba. Onda smo podelili radnicima koji rade, jer nam je bitno da sačuvamo privredu, i na kaju smo danas krenuli sa podelom građanima, priča Trifunovićeva.\nMaske se mogu besplatno uzeti na četiri lokacije u gradu\nMaske čiju izradu finansira opština Svrljig će biti distribuirane i na sesokom području.\n- Pošto smo u vanrednom stanju i nema radova na asfaltiranju i drugih stvari, smatrali smo da je ovo prva stvar koju treba uraditi kako bi smo zaštitili stanovništvo. Krenućemo u podelu i na selu kao i novu turu trgovcima, kako bi mogli da bez problema menjaju maske. Trgovci će imati jednu količinu i za mušterije koje nisu uzele maske na ulici, kaže Trifunovićeva.


Veče poezije i gitare - Sova\nVeče poezije i gitare\nMirjana Marinković- kantautorka, profesorka, pesnikinja, žena raskošnog glasa, priredila je Novovarošanima divno veče ruske, evergrin, ciganske, narodne i makedonske muzike.\nU petak, 29. septembra, u Biblioteci, uz pratnju Guljsanam Rejmbajeve i Zorana Dimitrova, ova kantautorka je predstavila novi album pod nazivom „Nemam vremena“ otpevavši nekoliko pesama koje su se našle na njemu, a zatim su usledile prepoznatljive evergrin pesme sa naših prostora, poznate ruske melodije, vesele ciganske, ali i srpske narodne pesme.\nNjene autorske pesme silno podsećaju na rusku melodiju, ali i na našu lirsku, narodnu poeziju. Sve pesme su prepune istančanih emocija, u njima se vidi protkana duša, nemerljiva ljubav prema muzici i stvaranju. S obzirom na to da je Mirjana profesor ruskog jezika, lako je dirnula publiku dobrom ruskom pesmom i unela slike prekrasne Rusije.\nPuna sala Biblioteke pokazala je da Nova Varoš ima i dobru muzičku publiku i da ovakvi događaji uvek ulepšaju svakodnevicu u kojoj se ponekad ušuškamo.


Ako nas ne prime u Evropsku uniju, tražit ćemo prijem u SAD; poručio je Ivica Dačić (EPA)\nTaj Ivica Dačić baš ume da smisli dobar lid, pa novinar ne mora mnogo sam da se “muči” da smisli efektan početak teksta.\nTako srpski ministar inostranih poslova, ta iskusna “politička lisica”, kako ga je baš ovih dana “epitetirao” jedan kolega, pomaže ovom ozbiljnom tekstu o isto takvoj temi da bar započne – veselo.\n“Ima nekih promena od prošle godine, stolice više nisu drvene”, počeo je Dačić svoju besedu onomad na Bledu, na panelu o perspektivama Zapadnog Balkana za članstvo u EU. A onda se “prozivajući” slovenačkog kolegu Karla Erjaveca, požalio kako su za doručak bile samo tri zemičke, a “od toga, jedna prazna”.\n“Pa kakva je to EU, čime ćete nas privući?”, poentirao je Dačić, sažimajući u želji za više “punih zemički” zapravo zahtev za “većom evropskom šargarepom” u procesu pridruživanja balkanskih državnih froncli Uniji.\nA kad je Karl Erjavec prihvatio šalu i objasnio da su gosti Bledskog strateškog foruma “ipak u Sloveniji” to je kao trebalo da zvuči – nedaleko od Balkana. A možda i nedovoljno u Evropskoj uniji.\nSkepsa kao motivacija za pridruživanje\nČak i da nismo najbolje razumeli Erjavčev odgovor na bačenu rukavicu o zemičkama, bledska, a nimalo bleda, ne samo po doskočicama, misija srpskog šefa diplomatije ukazala je na već zapaženi trend u odnosima Beograda prema evrointegracijama. I s druge strane, na stav Brisela prema tom trendu, ne samo shodno proceni stanja na Balkanu, već i u samoj Evropskoj uniji, bolje reći trendove među njenim članicama.\n“Beogradski trend” bi se mogao opisati kao nešto jača rezervisanost zbog sporog/usporenog procesa integracija i povremene “pretnje” tom rezervisanošću. Pritom se zapaža pomalo paradoksalan manir po kome se svaka vrsta skepse prema EU predstavlja kao motivaciona tačka za povećani evroentuzijazam. To se, naročito skepsa, izgleda, dosad najjasnije ispoljilo u Dačićevoj epizodi “praznih zemički” (kakva je to Evropa, kad je loša klopa).\nNa kulturološkom nivou dosetka o pecivu je, zapravo, samo “pekarska” varijanta davnašnjih “babaroga” o pogubnom uticaju Evrope na nacionalno biće, jer kad se “tamo uđe” neće moći da se peku prasad i rakija.\nNo, nije naodmet najpre uočiti sledeće: ako se uporede zvanični (pisani i na sajtu ministarstva objavljeni) govori za nastupe na nekolikim bledskim seansama, sa onim što je u izjavama medijima i nečitanim, “iz glave” izgovorenim Dačićevim rečima dobija se zanimljiv rezultat.\nOni prvi više liče na nešto što bi govorili evropski zvaničnici i visoka briselska birokratija, a ovi drugi se doimaju kao originalniji i specifičniji “srpski stav”. Kolikogod bili kombinovani sa onim prvim.\nIma ih više – pogotovo ako se u sve uračunaju dačićevske eskapade, pevanje ne računamo, ili doskočice (“Ako nas ne prime u EU, imam ‘pretnju’ za Ameriku – mi ćemo tražiti prijem u Sjedinjene Američke Države. Bliži smo od Havaja u svakom slučaju”), ali tri se segmenta posebno izdvajaju.\nNajpre je artikulisanije izraženo, a delom i opravdano, nezadovoljstvo činjenicom što je sama EU, bez obzira na rezultate u pristupnom procesu zemalja, takoreći unapred udaljila/produžila rokove za proširenje. Druga tačka trenja je sama kriza koncepta Unije, potencirana, recimo Brexitom. I, konačno, upitnom se (jače) postavila situacija u samom zemljama članicama, njihov odnos prema zajednici, ali i unutrašnje politike koje kadgod veoma odudaraju od evropskih načela i vrednosti.\nPrije nego što se EU raspadne\nU “preletu” preko Dačićevih bledskih ocena to se vidi iz stava da je “i Evropskoj uniji u ovom tenutku potreban pozitivan poen. A gde će ga ostvariti, šta će to pozitivno EU uraditi i gde uopšte može da ima pozitivan poen – mislim jedino ovde u našem regionu”, jer je “situacija u kojoj se EU sada nalazi mnogo gora nego pre nekoliko godina, kada je Žan Klod Junker, predsednik Evropske komisije, davao izjavu da neće biti proširenja do 2020. godine”.\nA skica stanja u EU zbog koje se iskazuje i izvesna “pretnja”, ili bar preteća prognoza, prepoznaje se u sledećem Dačićevom isticanju: “ili ćemo ući u EU, ili ćemo se pridružiti EU, ili će ona nama. Nadam se da ćemo ući u EU pre nego što se raspadne”. Zato se, dakle, preporučuje “pravedan odnos prema zemljama Zapadnog Balkana” utoliko pre što “ne mogu da verujem da su sve zemlje postale članice Unije baš zato što su ispunile sve kriterijume. I mogu da se opkladim da kad bi sad ponovo ulazile u EU, bar trećina ne bi prošla te kriterijume”, opet je poentirao Dačić.\nMa koliko nestašne i diplomatiji možda neprimerene mogle da budu, pomenute Dačićeve ocene, želje i predlozi u pojedinim elementima nisu daleko od realnosti.\nNisu, bar u onoj meri u kojoj je pod znakom pitanja i zrelost zemalja Zapadnog Balkana za pridruživanje mereno unutrašnjim prilagođavanjem evropskim standardima, a naročito vrednostima. I sve ovo bez obzira koliko, bar u Srbiji, bila raširena takođe kontroverzna i “dvosekla” mantra da “sve to radimo zbog sebe”, a ne zbog pukog učlanjenja.\nKontroverznost se, naime, sastoji u sledećem. U realnim okolnostima srpske politike i društva od početka “evropskog puta”, a ne samo sada, nastavak glose “raditi zbog sebe” može da glasi, a često i glasi – kad to postignemo, onda u Uniju i ne moramo…\nU tom kontekstu može da se čita i ovo najnovije požurivanje i ohrabrivanje EU da zaradi taj pobednički, dačićevski poen. Oni kojima političko-analitičko pamćenje seže duže od dva meseca unatrag – uprkos tome što propaganda sve čini da to ne traje ni dva dana – setiće se da je zahtev “za rokom učlanjenja” Srbije i za jasan, takoreći datumski precizan odgovor saopšten još početkom jula.\nTada je, naime, to odvažno i samouvereno promovisao novopečeni predsednik Srbije Aleksandar Vučić, u momentu kad se “oštrio” za trojni susret “osvežavanja” ubajatelog briselskog procesa sa Federikom Mogerini, visokom predstavnicom EU i svojom kosovskom “paralelom” Hašimom Tačijem.\nObrazloženje predsednikovo koje su tom prilikom citirale agencije, takođe je bilo veselkasto i narodnjački prijemčivo poput Dačićeve rezerve iz trećeg ovdašnjeg pasusa: “da ne lutamo kao ‘guske u magli’ koje možda i mogu da pronađu pravi put, ili koje će sigurno da pronađu pravi put, ali da se ne zna gde se i kada završava taj pravi put”.\n“Dvomesečno sećanje” nadalje kaže, da tačnog odgovora “kad” iz Brisela, naravno, nije bilo. Jesu u nekoliko navrata EU-zvaničnici posredno odgovorili, jeste pomenuta Mogerini na izričitiji način isticala nezaobilaznost i značaj zemalja Zapadnog Balkana, ali se sve svodilo na podvlačenje – važnosti i neophodnosti pridruživanja, a ne na hitnost, odnosno prioritet roka.\nNa ovom terenu indikativne su, međutim, dve, u nekoliko nedelja sukcesivne posete Beogradu, izvestioca Evropskog parlamenta za Balkan Dejvida Mekalistera.\nPred prvi, julski (zamalo ne napisah “julovski”) susret (na)samo s njim, predsednik Vučić je obnovio pitanje roka. A tokom izjava za štampu izgovorio ono čuveno da se EU samo folira tražeći reforme pravosuđa (i slobode medija), a da on, znajući koliko je to nevažno, zna i šta je Evropi najvažnije – Kosovo i odnosi Srbije sa Rusijom.\nIskošena ruska paralela\nDrugi Mekalisterov dolazak, u poslednjoj dekadi avgusta pažljivom posmatraču doimao se kao nastojanje da jasnije podvuče da reforme pravosuđa nisu nipošto za takvo bagatelisanje, kao ni sve druge. I uz višegodišnje “ponavljanje istog”, ova je poseta još jednom stavila do znanja svima koji se ne prave gluvi da je, uz ostalo, u onom po Vučiću najvažnijem i on u pravu.\nU prevodu na jasniji jezik – Srbija se ne može nadati prijemu, pa samim tim ni roku za ulazak u EU bez sveobuhvatnog sporazuma sa Kosovom i bez spremnosti da u razumnom roku pred eventualni prijem potpuno uskladi svoju spoljnu politiku, dakle i prema Rusiji, sa politikom EU.\nIli je, možda, sam Mekalister bio jasniji od prethodnog zaključka? “Kada je zemlja spremna da se priključi, ona će moći to da učini i to zavisi od toga šta će Srbija činiti u narednim godinama. I dalje postoji još nekog poslova da se uradi, kao što je vladavina prava, u borbi protiv korupcije, ima važnih stavki koje sam izneo u svom zaključku i Vlada Srbije to zna. Nastavite sa dobrim poslom i reformama i jednom kada završite svih 35 poglavlja možete se priključiti”, rekao je EU-izvestilac.\nMeđutim, u nedeljama ovih priča, verovatno da bi se one zasenile, upadljivije nego ranije, beogradski najviši zvaničnici drže se postavljenog zadatka iz lekcije o tome šta je važnije od pravosuđa. Naročito premijerka Ana Brnabić.\nOna još od onog “izvinjenju” ruskom ambasadoru zbog neprecizne interpretacije američke agencije Blumberg o veličini i srazmeri srpske ljubavi prema pravoslavnoj braći i EU – ne propušta da u svaku izjavu o evroinegracijama ubaci “rusku paralelu” iz lekcija o državnoj samostalnosti i (“samoproglašenoj”, reče jedan) vojnoj neutralnosti.\nFormula o “guskama u magli”, a pogotovo “ogađivanje” EU u javnosti zbog mogućnosti sopstvenog raspada zato kao da imaju za cilj da pomenutu paralelu nahere i iskose. Naravno na rusku stranu. A koliko – sadržano je u jednom zaključku kompetentnog i taze istraživanja.\nOn glasi: ispitanici koji su na predsedničkim izborima glasali (bliska prošlost) za Aleksandra Vučiča u 51 posto slučajeva kao najvećeg prijatelja Srbije vide Rusiju, dok oni koji će na sledećim parlamentarnim izborima (budućnost, a možda takođe bliska) glasati za SNS u 54 odsto slučajeva vide tog istog najvećeg prijatelja.\nA političko-marketinški angažman požurivanja EU svodi se na sledeće: postavljanjem pitanja za koje se unapred zna ili pretpostavlja da nema odgovora, odnosno da će biti negativan, trebalo bi da se stvori utisak da se EU oglušuje o pravedničke “vapaje” i da se tako ona učini suodgovornom za odugovlačenje procesa za koji možda ima više baš domaće odgovornosti.\nDrugim rečima, temeljno važna pitanja se ponovo prebacuju na moralizatorski teren nacionalnog ponosa kojim treba da se zamagli njihova temeljitost: mi ih lepo pitamo za rok, a oni nas ne zarezuju. A pritom još daju prednost kiflicama umesto prasadi sa ražnja.\nKad smo kod pečenja, ne zaboravimo – sve se to dešava u državi koja toliko uvažava mišljenja tabloida da je prosto čudno što nije prekinula diplomatske odnose sa SAD-om li behu, Kanada li, gde je pri’apšen neki srpski “dijasporac” koji je pekao papriku u dvorištu. (“Jesen je. Iz parka se širi miris pečene paprike” – citat iz zadatka jednog beogradskog petaka.)\nNakon prijedloga za kačenje slike Aleksandra Vučića po vojnim kancelarijama, Aleksandar Vulin traži da vrhovni komandant daje zadatke vladi.\nJoš pet godina prestrojavanja i postrojavanja\nNastavlja se kampanja i ‘drmanje’ političkog i društvenog kaveza u Srbiji, a pobjeda ‘čista kao suza’ kaparisana je do 2022. godine.


Pronađena olupina brazilskog aviona koji se juče srušio sa 155 putnika i članova posade\nBrazilski predsednik Inasio Luiš Lula da Silva proglasio je danas trodnevnu žalost zbog nesreće Boinga 737 u kojoj je, kako se strahuje, život izgubilo 155 ljudi. Lula da Silva je izjavio da nema znakova da u nesreći ima preživelih. Ako bilans žrtava bude i zvanično potvrdjen, to će biti najteža avionska nesreća u istoriji Brazila. Predstavnici spasilačkih ekipa rekli su da su šanse da je nesreću preživeo neko od putnika ili članova posade gotovo nikakve.\nSpasilački avioni pronašli su danas olupinu brazilskog aviona koji je sinoć nestao iznad prašuma Amazonije, sa 155 putnika i članova posade. Avion je pronađen u državi Mato Groso u veoma nepristupačnoj oblasti.\nAvion tipa "boing 737-800" leteo je na liniji Manaus-Brazilija, a sa radara je nestao sinoć. Prema nekim informacijam došlo jedo sudara sa manjim avionom "legasi", koji je zatim zatražio da hitno sleti na najbliži aerodrom. Brazilski mediji su preneli da je pilot aviona "legasi" rekao da je za vreme leta osetio udar, posle čega je deo jednog avionskog krila oštećen. Putnici tog aviona nisu povređeni u incidentu.\nUpravnik farme u gradu Peiksoto de Azevedo u Matu Grosu rekao je da su zaposleni na obližnjoj farmi videli sinoć kako veliki avion leti nisko, a zatim nestaje.\n"Ljudi su videli da avion čudno leti, a zatim gubi visinu. Ovde su šume guste, pa su izgubili avion iz vida zbog drveća", rekao je on.\nAvio je kupljen od Boinga polovinom septembra i imao je samo 200 sati leta, saopštila je avio kompanija Gol. U poslednjoj velikoj avionskoj nesreći u Brazilu 33 osobe je poginulo kada se avion jedne regionalne kompanije srušio u Amazon 14. maja


! /PepsiCo širi regenerativnu poljoprivrednu praksu na više od tri miliona hektara / Radio Sarajevo\nFoto: Pepsico/Širenje regenerativne poljoprivredne prakse\nFoto: Pepsico/Nuno Pinto Leite\n23. 04. 2021. u 13:19:00 Promotivni tekst\nŠirenje regenerativne poljoprivrede prakse na više od 3 miliona hektara, odnosno na 100 odsto zemljišta koje se koristi za uzgajanje sirovina za proizvode kompanije širom svijeta, kroz saradnju sa poljoprivrednicima iz 60 zemalja. Na području Zapadnog Balkana, PepsiCo sarađuje sa šest dobavljača iz Bosne i Hercegovine i Srbije, koji su dio PepsiCo agende održivosti. Ova agenda uključuje ulaganja u održavanje zemljišta zdravim, implementaciju platformi za upravljanje vodom, program za reciklažu otpada od prerade krompira, povećavanje udjela alternativnih izvora energije u proizvodnim pogonima, a sve u cilju smanjenja emisije CO2.\nPoboljšanje egzistencije za više od 250 000 ljudi u lancu poljoprivrednih dobara i zajednicama globalno, uključujući i ekonomsko osnaživanje žena. PepsiCo koristi najsavremenije tehnologije koje pomažu poljoprivrednicima da efikasnije uzgajaju hranu, koristeći manju količinu resursa. Na tržištu BiH i Srbije, Marbo Product obrađuje preko 1300 hektara krompira. Implementiraju se najviši PepsiCo standardi za proizvodnju hrane, ulaže se u edukaciju farmera i proizvođača i implementiraju se platforme koje daju mogućnost smanjenja troškova, zdravije zemljište i prostor za veća ulaganje u nove tehnologije.\nOdrživo nabavljanje 100 posto ključnih sirovina, tako da uključuju ne samo usjeve iz neposrednog izvora (krompir, kukuruz, zob), već i sirovine koje se nabavljaju od drugih proizvođača, kao što su biljna ulja i žitarice. U zemljama Evrope, PepsiCo radi na selekciji svojih sorti radi unaprjeđenja karakteristika visokog genetskog potencijala, uključujući i Zapadni Balkan, a pokreće i program saradnje sa dobavljačima za razvoj inovacija i primjenu globalnih praksi, kao što je pokretanje programa za snabdijevanje proizvodnje kukuruznim uljem domaćeg porijekla, koje do sada nije bilo dostupno na našem tržištu.\n"Poslovanje kompanije PepsiCo zasnovano je na poljoprivredi, a mnogi PepsiCo proizvodi kreću sa njive – od zobene kaše Quaker preko tortilja čipsa Doritos, do našeg lokalnog brenda Chipsy. Kao jedna od vodećih svjetskih kompanija za proizvodnju hrane i pića, održiv poljoprivredni sistem je presudan za naše poslovanje, kroz koje imamo priliku i odgovornost da podstaknemo značajne promjene. U okviru naše agende održive poljoprivrede, ulažemo napore u ostvarivanje tri glavna cilja. Prvi je saradnja sa ključnim interesnim javnostima, farmerima i dobavljačima; drugo moramo da ubrzamo usvajanje praksi i treće moramo da transformišemo poljoprivredu, tako da nam implementiranjem digitalnih tehnologija na poljoprivrednim dobrima, pruža kvalitativne uvide kako bi usjevi bili još održiviji. Svi naši ciljevi postavljeni PepsiCo programom regenerativne poljoprivrede biće implementirani i kroz poslovanje na Zapadnom Balkanu kako bi i dalje sa ponosom proizvodili Chipsy od 100% domaćeg krompira, i kako bismo smanjili emisiju CO2 za više od 70 posto"- istakao je Nuno Pinto Leite, generalni direktor kompanije Marbo Product, članice PepsiCo grupe.\nLokalno se za potrebe kompanije PepsiCo krompir proizvodi na 1.039 hektara, a sa oko 40.000 tona krompira godišnje Marbo Product spada u red najvećih industrijskih otkupljivača u Srbiji. Oblast učenja i razmjene znanja o najboljim poljoprivrednim praksama već se sprovodi kroz program edukacije poljoprivrednih dobavljača, kao i kroz program edukacije studenata poljoprivrede kroz projekat "Chipsy Agro akademija". Također, kada je riječ o otpadu, ostvarena su smanjenja od prerade krompira za 70 posto, čime je postignut najbolji učinak u Centralnoj Evropi.\nProgram pozitivne poljoprivrede je još jedan korak na putu kompanije PepsiCo i prati nedavnu najavu kompanije da udvostručuje svoj klimatski cilj, usmjeren na smanjenje apsolutnih emisija gasova staklene bašte u svom lancu vrijednosti za više od 40 posto do 2030. godine, kao i obavezujući se da će postići nultu emisiju do 2040. godine.\nTagovi: PepsiCo Chipsy staklena bašta egzistencija sirovine zagađenje


Šolc: Da razgovaramo o obrisima "Marsalovog plana za UKR"\nŠolc: Da razgovaramo o obrisima „Marsalovog plana za UKR“\nTanjug 22. juna 2022. 16:50\nBERLIN – Nemački kancelar Olaf Šolc izjavio je danas da želi da razgovara o obrisima „Maršalovog plana za Ukrajinu“ sa liderima Grupe sedam (G7) ekonomski najrazvijenih zemalja na predstojećem samitu u Nemačkoj.\nŠolc se nada ujedinjenom frontu u pogledu dugoročne podrške Ukrajini, kada Nemačka bude bila domaćin samita G7 sledeće nedelje, prenosi agencija AP.\nNemački kancelar je u Parlamentu poručio da će „obnova Ukrajine biti zadatak za generacije“.\nPodsećajući na svoju prošlonedeljnu posetu Irpinu, predgrađu Kijeva, u kojem su se vodile intenzivne borbe, rekao je da „neke stvari tamo podsećaju na slike nemačkih gradova posle Drugog svetskog rata“.\n„Kao i tada Evropi, Ukrajini je danas potreban Maršalov plan za svoju obnovu“, poručio je Šolc, misleći na plan koji su sponzorisale SAD i koji je pomogao u oživljavanju evropskih ekonomija nakon Drugog svetskog rata.\nKako je rekao, biće potrebne milijarde dolara za finansiranje obnove tokom godina, a to može da funkcioniše samo ako evropske nacije, druge velike zemlje donatori i međunarodne organizacije rade zajedno.\nNemački kancelar je pozvao ukrajinskog predsednika Volodimira Zelenskog da razgovara o tom pitanju sa liderima G7 putem video veze.


Izrael ponovo uvodi restrikcije, ne očekuje se lokdaun | Kodex.ME\n"Koronavirus nastavlja da se širi uprkos velikom broju vakcinisanih"\nPremijer Izraela Naftali Benet ocijenio je danas da bi vakcinacija i ponovno uvođenje restrikcija mogle da poštede tu zemlju od još jednog zaključavanja iako se širi infekcija korona virusom.\n04. 08. 2021 - 13:20 Autor: M. B.\n"Naš cilj je da Izrael ostane otvoren ali da ne dođemo u situaciju da bolnice kažu da su pune. Mi težimo to da izbjegnemo i znamo kada da pritisnemo kočnice", rekao je Benet obilazeći centar za vakcinaciju u Jerusalimu.\nIzraelski lider smatra da vakcinacija, nošenje maski i održavanje fizičkog rastojanja može da spriječi oštrije restrikcije.\nVlada Izraela je u utorak najavila paket novih mjera, uključujući potvrdu o vakcinisanju ili negativne testove pri ulasku na sva mjesta gdje se okuplja više od 100 ljudi i obavezno nošenje maski i na otvorenom gdje ima više od 100 osoba.\nNajavljujući nove mjere takozvani kovid kabinet je upozorio na jako zarazan delta soj virusa i pozvao Izraelce da prestanu da se "rukuju, grle i ljube".\nMinistarstvo zdravlja je takodje proširilo listu zemalja iz kojih putnici moraju da idu u karantin bez obzira da li su vakcinisani ili na rezultat testa, uključujući Francusku, Italiju i SAD, između ostalih zemalja.\nU proteklih nedelju i po Izrael bilježi u prosjeku više od 2.000 novozaraženih dnevno, a 229 judi je u teškom stanju, najviše od aprila.\nRast infekcija je korak unazad jer je Izrael predvodio u kampanji vakcinacije u svijetu i broj novozaraženih u jednom danu smanjio sa 10.000 na manje od 100.\nPočetkom juna je ukinuta većina restrikcija, ali su neke ponovo uvedene u julu.\nGotovo 60 procenata od 9,3 miliona stanovnika Izraela je potpuno vakcinisano uglavnom vakcinom Fajzer/Biontek.\nOko milion Izraelca međutim još uvek odbija da se imunizuje iako mogu da prime vakcinu.\nU toj zemlji je prošle nedelje počelo davanje treće vakcine za starije od 60 godina, a i djeca mlađa od 12 godina mogu da se vakcinišu.


U petak počinje XVI "Joakimfest" - Ritam Grada - vesti Kragujevac\nNaslovna Kultura U petak počinje XVI “Joakimfest”\nU petak počinje XVI “Joakimfest”\nNa “Joakimfestu”, koji se održava od 8. do 15. oktobra u Knjaževsko srpskom teatru pod sloganom „Život posle“, ljubitelji pozorišne umetnosti moći će da pogledaju sedam predstava po izboru selektorke Branislave Ilić.\nŽiri u sastavu Nada Kokotović – rediteljka i koreografkinja (Hrvatska), Jasmina Dimitrijević – glumica (Srbija) i Radmila Petrović – pesnikinja (Srbija) dodeljuje dve nagrade: Gran pri „Joakim Vujić“ za najbolju predstavu u celini i Specijalnu nagradu Grada Kragujevca.\nU zvaničnoj konkurenciji za nagrade su predstave „Upotreba čoveka“ Aleksandra Tišme, „Kao da kraj nije ni sasvim blizu“ Maje Pelević, „Bludni dani kuratog Džonija“ po romanu Filipa Grujića, „Samo glas“ Nine Plavanjac, „Naš magacin“ Tjaše Mislej, „I konje ubijaju, zar ne“ po romanu Horasa Mekoja, „Ako dugo gledaš u ponor“ po romanu Enesa Halilivića.\nU okviru pratećeg programa:\n– 8. oktobra u foajeu teatra u 19.30 časova je otvaranje izložbe „Prvih 15 godina“, izložbena postavka plakata sa prethodnih izdanja Međunarodnog pozorišnog festivala Joakimfest;\n– 9. oktobra u 12 časova „Doprinos i značaj malih izdavača u Srbiji“ – pozorište i drama;\n„Radni sto“ – nezavisna mikroizdavačka kuća – Bojana Denić, glavna i odgovorna urednica;\n„Knjaževsko-srpski teatar“ – izdavačka delatnost – Marko Misirača, reditelj\n– 14. oktobra u 12 časova „Sećanje na profesora dr Dragana Klaića (1950-2011)“.\nPrethodni članakBond veče uz film “Nije vreme za umiranje” u CINEPLEXX-u\nSledeći članakDevet medalja za Kragujevčane na “Trofeju Beograda” u badmintonu


Mirović: “Ne smanjujemo pomoć za treće dete” | TV KANAL 9 NOVI SAD\nNaslovna EMISIJE Mirović: “Ne smanjujemo pomoć za treće dete”\nMirović: “Ne smanjujemo pomoć za treće dete”\nVIDEO K9: Predsednik Pokrajinske vlade demantovao je danas navode pojedinih medija o ukidanju pomoći u iznosu od 12.000 dinara mesečno za treće dete u Vojvodini. "Pokrajina će kroz nove mere pronatalitne politike proširiti, a ne smanjivati obim pomoći za treće dete", izjavio je Igor Mirović.\nPredstavljajući nove mere Pokrajinske vlade za povećanje nataliteta, predsednik Pokrajinske vlade naveo je da je pokrajinskim budžetom za 2018. godinu za mere populacione politike ukupno obezbeđeno 727 miliona dinara.\nMirović je demantovao pojedine portale koji su naveli da je Pokrajinska vlada ukinula isplatu naknade za treće dete.\n“Do sada je jedino Pokrajinska vlada obezbeđivala mesečnu naknadu od 12.000 dinara u trajanju od dve godine, a ubuduće će taj iznos, za porodice sa trećim detetom, za zaposlene žene, obezbeđivati Republika Srbija i to u trajanju od 10 godina“, naveo je Mirović.\nOn je najavio i da će Pokrajinka vlada, prva u Srbiji, uvesti meru pomoći nezaposlenim ženama sa trećim i četvrtim detetom i to u iznosu od 12.000 dinara mesečno.\n„U tu kategoriju spada oko 2.000 žena u Vojvodini i zbog toga smo odlučili da realizujemo ovu meru koja će početi da se primenjuje od 1. januara 2019. godine“, kazao je Mirović.\nDruga nova pronatalitetna mera Pokrajinske vlade, prema njegovim rečima, odnosi se na mogućnost rešenja ili unapređenja uslova stanovanja porodicama u kojima se rodi treće i četvrto dete.\n„Za nešto više od mesec dana, na osnovu kriterijuma koje će razraditi resorni sekretarijat, raspisaćemo konkurs za bespovratna sredstva za stambeno proširenje porodica sa troje dece i četvoro dece i to je mera koja do sada u Srbiji nikada nije postojala“, najavio je Mirović.\nPrethodni tekstPlivači na Evropskom prvenstvu u Glazgovu\nSledeći tekstMere za ostanak stručnjaka u zemlji


RTS :: Italija podržala evropsku Crnu Goru\nRegion Italija podržala evropsku Crnu Goru\npetak, 18. jul 2008, 11:55 -> 12:30\nItalija podržala evropsku Crnu Goru\nPremijeri Italije i Crne Gore otvorili novu stranicu u odnosima ove dve zemlje koji će u budućnosti biti snažniji. Italija preuzela obavezu da podrži evropski put Crne Gore i zapadnog Balkana, a najavljena i skora poseta Berluskonija Crnoj Gori.\nSilvio Berluskoni i Milo Đukanović dogovorili su se u Rimu oko brojnih projekata, koji će obeležiti buduće snažnije bilateralne odnose Italije i Crne Gore.\nItalija će podržati evropski put Crne Gore i zapadnog Balkana, saopšteno je tokom susreta crnogorskog premijera Mila Đukanovića sa zvaničnicima te zemlje u Rimu.\n"Preuzeli smo obaveze da podržimo evropski put Crne Gore i čitavog regiona, a trudićemo se da u što kraćem roku pomognemo njegovu definitivnu realizaciju", rekao je italijanski premijer Berluskoni.\n"Naša je želja da Crna Gora nastavi putem prema Evropskoj uniji i da se standard njenih građana još poboljša", istakao je Berluskoni i dodao da se na poboljšanju standarda crnogorskih građana veoma dobro radi što dokazuje i visok rast ekonomskih pokazatelja u toj zemlji.\nCrnogorski premijer, Milo Đukanović je, nakon razgovora s Berluskonijem bio optimistički raspoložen i mišljenja da "se definitivno otvara nova, mnogo bogatija stranica savremenih odnosa Italije i Crne Gore".\nĐukanović je ponudio italijanskim partnerima da učestvuju u privatizaciji crnogorskih železnica.\nU Rimu je najavljeno da će Berluskoni uskoro posetiti Crnu Goru.


Mađarski parlament usvojio sporni izborni zakon\nBudimpešta - Parlament Mađarske je prošle noći izglasao zakon koji predviđa novu izbornu proceduru - registraciju birača uoči izbora 2014. Po novom zakonu, građani koji žele da glasaju moraju da se registruju svake četiri godine.\nObezbeđivanje novog mandata: Viktor Orban\nGlavni argument vlasti za uvođenje registracija birača bila je činjenica da je veliki broj građana iz susednih država poslednjih godina dobio državljanstvo Mađarske, a time i pravo da glasa. Analitičari procenjuju da među 2,5 miliona Mađara u zemljama u okruženju ima oko 500.000 birača.\nZakon, takođe, ograničava reklamiranje tokom izborne kampanje, uključujući zabranu reklama na privatnim televizijskim stanicama. Za zakon je glasao 251, protiv je bio 91 poslanik, a jedan je bio uzdržan. Za zakon su glasali poslanici vladajuće koalicije premijera Viktora Orbana, a protiv su bile tri opozicione stranke.\nOpocizija tvrdi da će novi zakon sprečiti mnoge neodlučne birače, među kojima su i oni koji su razočarani u politiku premijera Viktora Orbana, da se u poslednjem trenutku opredele da glasaju protiv vladajuće stranke.\nPo tekstu novog zakona, izborna kampanja mora da počne 50 dana pre izbora. Stranke ne mogu da se reklamiraju na privatnim tv stanicama koje su izuzetno gledane u Madjarskoj, već isključivo preko javnog servisa i državnih medija, uključujući onlajn izdanja.\nPrema anketama, 37 odsto Mađara ne zna za koga će da glasa na izborima u aprilu 2014. godine.\nSijarto odgovorio kritičarima: Neki iz EU šire laži o novom mađarskom zakonu\n"Napad na LGBT zajednicu" Orban sprema zakon kojim bi se GEJ PAROVIMA ZABRANILO USVAJANJE DECE\nUrsula fon der Lajen je uspela da izjavu o legalizaciji autoritarnog režima u Mađarskoj da BEZ DA POMENE MAĐARSKU


ACB - Real "bije" Baskoniju gde je vidi - Sportske.net\nČetvrti put u tekućoj sezoni Madriđani su bez mnogo muke savladali Baskoniju. Loša vest za klub iz Vitorije, sledi još najmanje jedan duel sa šampionom Evrope.\nČetvrti ovosezonski meč između Real Madrida i Baskonije završen je trijumfom aktuelnog prvaka Evrope.\nReal Madrid je drugi put u ligaškom delu španskog prvenstva savladao Baskoniju. Večeras je u Madridu bilo 82:76 (15:19, 22:18, 20:15, 25:24) za domaći sastav koji je tako stekao prednost na tabeli i osamio se na drugoj poziciji koju je do danas delio sa Baskonijom.\nPablo Laso je večeras koristio jedanaestoricu igrača, a samo se Gabrijel Dek nije upisao u strelce. Najefikasniji je bio Entoni Rendolf sa 18 poena i 3 skoka, a dvocifren poenterski učinak ostvario je i Džejsi Kerol (10 pts, 3 sk, 3 as).\nNa drugoj strani je Vensan Porije ubacio 12 poena i zabeležio 4 skoka, a poen manje od Francuza upisali su postigli su Luka Vidoza (4 sk, 8 as), Met Džening (2 sk, 2 as) i Šavon Šilds (5 sk).\nReal je tako u dosadašnjem toku sezone "tukao" Baskoniju u Super kupu, Evroligi i dva puta u ACB ligi. Ostaje uzvratni meč ligaškog dela Evrolige, a potencijalno bi dva tima mogla da se ukrste u Top 8 elitnog takmičenja ili da odmere snage u završnici Kupa Kralja.\nGran Kanarija je nastavila sa lošim izdanjima i ACB ligi i vezala treći poraz. "Granka" je na svom terenu poražena od Gipuzkoe rezultatom 90:85.


Nove američke sankcije Rusiji - revanš zbog Sirije?\nM. K. 10. maja 2018. 05:59\nSjedinjene Američke Države uvele su sankcije ruskim, iranskim, severnokorejskim i kineskim pojedincima i pravnim entitetima, optuživši ih za kršenje američkog zakona o neširenju oružja za masovno uništenje, javlja danas Tas s pozivajući se na saopštenje američkog Stejt departmenta.\nAmerička vlada je saopštila da bi svi oni mogli da „imaju potencijal da pruže materijalni doprinos“ razvoju krstarećih ili balističkih raketnih sistema u Iranu, Siriji ili Severnoj Koreji.\nMnogi od gorepomenutih pravnih entiteta odavno su pod sankcijama američkog Ministarstva finansija, napominje Tas s.\n„Rusiju formalno pokušavaju da optuže da narušava američki zakon kojim se zabranjuje vojno-tehnička saradnja sa Iranom, Severnom Korejom i Sirijom, što nema nikakve veze sa našom zemljom. Zapravo, očigledno se radi o banalnoj želji da se obračunaju zbog fijaska koji je bio raketni napad na Siriju, koji su SAD izvršile 14. aprila zajedno sa Britanijom i Francuskom, protivno međunarodnom pravu“, stoji u saopštenju.\nRusko ministarstvo precizira da su takvi zaključci doneti na osnovu činjenice da se na američkom spisku sankcija nalazi Centar Gatčinski za obuku protivavionskih snaga Vojno-kosmicke akademije „Možajski“ i 183. gardijskog protivavionskog raketnog puka oružanih snaga Rusije.\n„Očigledno zbog toga što su dobro obučavali vojnike sirijske protivvazdušne odbrane koji su oborili većinu raketa zapadnih agresora“, dodaje se u saopštenju ruskog Ministarstva.\nNavodi se da se ograničenja SAD odnose na Glavnu obaveštajnu upravu Generalštaba oružanih snaga Rusije i kompaniju „Rosoboroneksport“, protiv kojih je američka strana više puta uvodila sankcije.\n„Sadašnje sankcije su faktički priznanje da su pripadnici sirijske protivvazdušne odbrane 14. aprila ubedljivo pokazali mogućnosti sovjetskog i ruskog oružja, pogađali su pravo u raketne ciljeve“, zaključuje rusko Ministarstvo spoljnih poslova.


Вучић: Србија и Италија граде добре односе - Јадовно 1941. - КУЛТУРА СЈЕЋАЊА\nObjavljeno: 4 novembra, 2014\nVučić: Srbija i Italija grade dobre odnose\nPremijer Srbije Aleksandar Vučić izjavio je danas da će Srbija i Italija graditi najbliže odnose na osnovu istorijskog prijateljstva i zajedničke budućnosti.\nOtkrivanju spomen-ploče prisustvovali su predstavnici diplomatskog kora i verskih zajednica\n“Veoma sam zahvalan italijanskoj vladi i narodu na poštovanju koje pokazuju prema Srbiji i srpskom narodu, a mi ćemo svoju zahvalnost uvek umeti da pokažemo”, rekao je Vučić na komemoraciji povodom stogodišnjice Prvog svetskog rata na italijanskom vojnom groblju u Beogradu.\nVučić i italijanski amabasador u Srbiji Đuzepe Manco otkrili su tom prilikom spomen-ploču palim italijanskim borcima u Prvom svetskom ratu.\nManco je podsetio da je italijanska mornarica krajem 1915. i početkom 1916. godine prebacila u Italiju i time spasila 260.895 srpskih vojnika koji su kasnije učestvovali u konačnoj pobedi saveznika.\nPrema rečima italijanskog ambasadora, od 1.603 italijanska vojnika sahranjena na Novom groblju mnogi su poginuli rame uz rame sa srpskim vojnicima koje su prethodno spasavali.\n“Ova spomen ploča služi da se ne prepustimo zaboravu i da se ne ponove greške iz prošlosti”, rekao je Manco.\nDodao je da postoje dva načina da se odaju počast poginulima u ratu\n– tišina i sećanje.\nPremijer Vučić je kazao da se “o ovom velikom događaju s kraja 1915. i početka 1916. godine u Srbiji malo zna i da se o njemu ne uči u školama delimično zbog zahlađenja odnosa između Jugoslavije i Italije nakon 1918. godine zbog Dalmacije i Istre, a delom i zbog toga što ne negujemo našu tradiciju”.\n“Između Srba i Italijana postoji ne višedecenijsko, već viševekovno prijateljstvo, i to nikakvo prikrivanje činjenica nije moglo da sakrije ili ublaži”, naveo je srpski premijer.\nVučić je zahvalio italijanskom ambasadoru zbog toga što je sa nekoliko Srba iz Rima doprineo da se nauči nešto o zajedničkoj istoriji i produbi prijateljstvo dva naroda.\nVeliki rat – Nekažnjeni genocid i neodmereni stepen krivice (4) Pravda nije izvršena\nAkademik Živojinović: Kajzer je želeo rat, a ne Srbi\nVilhelm Drugi: Udariti na Srbiju bez oklevanja


Beta 4. januara 2021. 22:25\nPredsednik Srbije Aleksandar Vučić boraviće na Badnji dan i Božić na Hilandaru, pišu Večernje novosti.\nList na svom sajtu navodi da će to biti prva zvanična poseta jednog predsednika Srbije srpskom manastiru na Svetoj Gori u protekle dve decenije.\nVučić će prisustvovati večeri na Badnje veče, a u dva ujutru i svečanoj službi, a po navodima Večernjih novosti planirano je da bude prisutan i na božićnoj liturgiji i da se pokloni svim svetinjama čuvene hilandarske riznice.\nPredvidjen je i razgovor sa igumanom carske lavre Metodijem koji će ga upoznati sa životom monaha, ali i sa dinamikom radova na obnovi svetinje koja je stradala u velikom požaru 2004. godine.\nVatrom je tada zahvaćeno osam gradjevinskih celina, dok su trpezarija Svetog kralja Milutina iz 14. veka i paraklis Svetih arhandjela pretrpeli oštećenja. Požar je zahvatio polovinu manastirskog kompleksa.\nIzvori lista navode da je Vučić voljan da naloži još veća ulaganja u restauraciju Hilandara, kako bi radovi što pre bili privedeni kraju, a kako se u tekstu dodaje šef države nije tražio nikakav poseban tretman u odnosu na druge vernike koji dolaze na Svetu Goru.\nVučićev prethodnik Tomislav Nikolić je za svog mandata boravio više puta na Hilandaru, ali su to bile privatne posete, dok je zadužbinu Svetog Save i Svetog Simeona Mirotočivog Vojislav Koštunica pohodio kao premijer 2006. godine.


Greg Popovič o Trampu: Da ima mozak, uradio bi nešto - Izazov\nRadio-televizija Srbije 2. juna 2020. 16:15\nTrener Sparsa i košarkaške reprezentacije SAD govori kako problem rasizma nije novost u toj zemlji.\n"Ono što me pogađa je to što svi vidimo nasilje policajaca i rasizam i viđali smo ga i pre, ali se ništa ne menja. Upravo zbog toga su ovi protesti ovakvi kakvi jesu. Ipak, bez pravog liderstva i razumevanja gde je problem, nikada se neće pronaći rešenje. Beli Amerikanci izbegavaju da se bave ovim problemom zauvek, jer imamo tu privilegiju da izbegnemo, to mora da se promeni", rekao je Popovič.\n"Pop" je bio veoma kritičan prema predsedniku Amerike Donaldu Trampu.\n"Zaista mi je neverovatno. Da Tramp ima mozak, morao bi da izađe u javnost i nešto kaže ili uradi da bi smirio i ujedinio narod. On ipak ne brine o približavanju ljudi jedne drugima. Čak i sada se pokazuje koliko je očajan. Sve što radi, radi za sebe i tako da on ima koristi. Nikada to nije za neko veće dobro i tako je oduvek", rekao je Greg.\n"Toliko je kristalno jasno šta treba da se uradi. Treba nam predsednik koji će izaći i reći da životi svih ljudi znače. Samo tu jednu rečenicu treba izreći, ali ne, on to ne zna i neće. Njemu je važnije da smiri tu grupu ljudi koja se buni protiv njegovog razuma. Čak problem nije ni sam Tramp, već sistem koji mora da se menja", dodao je Popovič.\nLegendarni trener rekao je da je spreman da pomogne u borbi protiv rasizma i nasilja.\n"Uradiću šta god treba i šta god mogu da pomognem. To je odlika lidera. On nije lider i on nas ne može voditi pravim putem", zaključio je trener Sparsa.\nJokić ponovo trenira sa Denverom – trojke, zakucavanja, slavlje…


40 godina na vrhuncu tehnološkog razvoja - Internet ogledalo\nYou are at:Home»News»Svet»40 godina na vrhuncu tehnološkog razvoja\nBy Zoran Kovacevic on\t 24.7.2015 Svet\n40 godina nakon lansiranja svog prvog serijskog modela Siretom, Siemens Healthcare osvrnuo se na uspešan razvoj svoje divizije kompjuterizovanih tomografa održavši svečanost u Siemensovom Muzeju medicine u Erlangenu, u Nemačkoj.\nInovacijama kao što su spiralna, višeslojna i najnovija Dual Source tehnologija, Siemens je decenijama bio pokretač CT tržišta i kliničke dijagnostike. Danas se svake sekunde na Siemensovim CT sistemima skeniraju tri pacijenta. Portfolio kompanije kreće se od snažnih sistema za osnovnu negu, kao što je Somatom Scope, do najbržeg i najmoćnijeg CT skenera na svetu – Somatom Force.\n“U narednim dekadama nastavićemo da radimo na postavljanju novih standarda i učinićemo naše tehnologije dostupnim sve većem broju ljudi“, obećava Märzendorfer. Postojeći, vrhunski, Somatom Force sistem već ukazuje na budućnost kompjuterizovane tomografije. On omogućava posebno blage preglede, jer je u poređenju sa drugim premijum sistemima potrebno manje od polovine doze i rendgenskog zračenja i kontrastnog sredstva. Pri 74 cm u sekundi, brzina skeniranja modela Somatom Force toliko je velika da pacijenti više ne moraju da zadržavaju dah, niti da leže potpuno nepokretni. To znači da je Siemens Healthcare prevazišao značajne izazove u kompjuterizovanoj tomografiji, i omogućio pristup vrhunskom medicinskom imidžingu čak i najosetljivijim grupama pacijenata, kao što su mala deca ili osobe sa insuficijencijom bubrega. “Ovaj CT omogućava ranije i preciznije dijagnoze bolesti. On predstavlja idealnu osnovu na kojoj se donose odluke o pojedinačnim terapijama za svakog pacijenta“, naglašava Märzendorfer.\nSamo godinu dana od svog tržišnog lansiranja, kompjuterizovani tomograf razvijen u sedištu divizije, u Forhajmu, Gornja Frankonija u Nemačkoj, već se koristi u velikom broju vodećih univerzitetskih bolnica širom sveta. Ova činjenica omogućila je Siemensu da učvrsti poziciju tržišnog lidera u sferi vrhunske kompjuterizovane tomografije. Sistem je osiguran sa više od 90 novih patenata, uključujući i VECTRON rendgen cevi, koje su pomogle smanjenju kontrastnog sredstva za preglede grudnog koša sa količine od 90-110 ml na 25-35 ml. Iz toga se vidi da Siemensov CT koristi manje od 50% kontrasta u odnosu na druge premijum sisteme, što ga čini dobrim izborom za starije osobe i pacijente sa insuficijencijom bubrega poput dijabetičara, kojima primanje kontrastnog sredstva predstavlja veliki napor.


Izuzetna bezbednost kupača na bazenu – Služba hitne pomoći bez intervencija na kupalištima ovog leta. Ujedi insekata i burne alergijske reakcije- medicinski novitet ovog leta!Ipak bez "Zapadnog Nila" južno od Beograda.\nBezbednosni i zdravstveni rizici Smederevaca ovog leta su minimalni – Služba hitne medicinske pomoći u smederevskom Domu zdravlja , nije imala ni jednu intervenciju na kupalištima ovog leta!\nNa olimpijskom bazenu, mi imamo osam spasilaca koji u dve smene brinu o svim kupačima. To su profesori fizičke kulture, izvrsni plivači i spasioci sa licencom, tako da su potpuno osposobljeni za intervencije. Takodje ,tehnički smo savršeno opremljeni. Problema od početka sezone nije bilo – kaže Mladen Savić, VD direktora JP Sportski centar u Smederevu. - Voda na kompleksu olimpijskog bazena je hemijsko-biološki potpuno ispravna, a kontrola se vrši jednom sedmično, od strane Zavoda za zaštitu zdravlja iz Požarevca. Temperatura vode je savršena i jutros je iznosila 26,2 stepena.\nDr Jasmina Maksimović, načelnica Službe hitne medicinske pomoći, kaže da je ovo leto veoma specifično, po mnogim zdravstvenim i klimatskim parametrima.\nZbog hladnog i vlažnog vremena i sparine, koja je posledica ovakvih prilika u junu i juli, mi sada imamo neverovatne alergijske reakcije na ubode insekata, ali i neoubičajeno ponašanje mnogih insekata. Pčele, ose, stršljenovi su veoma nervozni, napadaju ljude češče nego ranijih godina.Mi u Smederevu, na sreću, nismo imali onako dramatične posledice napada pčela ili stršljenova, kao u nekim mestima, ali i kod nas postoji povećana agresivna aktivnsot ovih insekata. Osim toga, alergijske reakcije su veoma burne i mnogi ljudi se žale na otoke, osipe i druge alergijske reakcije, koje su veoma neprijatne.\nVirusa Zapadnog Nila, za sada nema u Smederevu, niti su larve komraca koji ga prenos uočene na ovom području, južno ili istočno od Beograda.\nPreviše je straha, ne prenosi svaki komarac koji vas ujede virus Zapadnog Nila! – kaže Dr Maksimović - Najugroženiji su stariji i hronični bolesnici, sa znatno smanjenim dejstvom imunog sistema!


Učenici MSŠ Maglaj poklonili tortu Dnevnom centru za djecu sa posebnim potrebama | maglajinfo.com\nPovodom Dana nezavisnsoti Bosne i Hercegovine\nUčenici MSŠ Maglaj poklonili tortu Dnevnom centru za djecu sa posebnim potrebama\n2.03.2015. 19:45 0\nU petak, 27. februara 2015. godine učenici MSŠ Maglaj nizom prigodnih aktivnosti obilježili su 1. mart - Dan nezavisnosti Bosne i Hercegovine.\nVijeće učenika i članovi historijske sekcije MSŠ Maglaj u petak 27. februara nizom prigodnih aktivnosti obilježili su veliki praznik naše jedine domovine, Dan nezavisnosti Bosne i Hercegovine.\nUčenici su aktivnosti započeli polaganjem cvijeća na Spomen obilježju palim borcima u Parku Ljiljana čime je odata počast onima koji su dali živote za nezavisnu, suverenu i demokratsku Bosnu i Hercegovinu.\nNakon toga učenici su građanima dijelili prigodne čestitke, a kako je to praksa proteklih godina i ove godine povodom Dana nezavisnosti, svoju pažnju učenici MSŠ posvetili su djeci sa posebnim potrebama u Dnevnom centru u Maglaju, kojima su učenici MSŠ Maglaj poklonili tortu, te time poslali poruku kako trebamo brinuti jedni o drugima.


CBCG preporučila Vladi da smanji zaduživanje | Analitika - Informativni Portal\nCBCG preporučila Vladi da smanji zaduživanje\nVlada bi u narednoj godini trebalo da posebnu pažnju usmjeri na zaustavljanje rasta javnog duga i izdatih garancija, kako bi se održala makroekonomska stabilnost i osigurala fiskalna održivost, ocijenili su u Centralnoj banci (CBCG).\nObjavljeno: 07. 11. 2014 - 13:12 Promjenite veličinu teksta: A A A\nPotrebno je pripremiti novu strategiju za upravljanje javnim dugom, koja bi uključila plan otplate i inoviranu projekciju održivosti. Potrebno je zadržati politiku visokog učešća duga sa fiksnom kamatnom stopom, kao i dominantnog zaduživanja u eurima, kod institucija kod kojih je moguće izabrati valute zaduživanja”, naveli su predstavnici CBCG u preporukama Vladi za ekonomsku politiku u narednoj godini.\nVlada bi, kako je navedeno, u kontinuitetu trebalo da nastavi sa konsolidacijom javne potrošnje i restriktivnom fiskalnom politikom i postepeno smanji učešće tekućeg i poveća učešće kapitalnog budžeta.\n„Treba nastaviti jačanje fiskalne kontrole i dalje snaženje mehanizama interne i eksterne revizije svih potrošačkih jedinica budžeta i pojačati kontrolu i transparentnost finansijskog poslovanja lokalnih samouprava. Neophodno je povećati kontrolu poslovanja državnih preduzeća, u cilju smanjenja negativnih rezultata i transfera budžetskih sredstava prema njima i nastaviti aktivnosti na suzbijanju sive ekonomije“, navodi se u preporukama.\nU cilju smanjenja javne potrošnje, predlažu sprovođenje detaljne analize svih budžetskih rashodnih pozicija u okviru tekućeg budžeta. Važno je nastaviti jačanje fiskalne kontrole svih potrošačkih jedinica budžeta, kao i finansijskog poslovanja državnih preduzeća.\nIz CBCG su upozorili da su izdaci zaposlenih u državnoj administraciji i dalje visoki, zbog čega je neophodno obaviti kontrolu i obezbijediti efikasnije sprovođenje kadrovskog plana, kojim je definisano restriktivno zapošljavanje.\nOni su naveli da je važan faktor fiskalne konsolidacije finansijska održivost Fonda za penzijsko i invalidsko osiguranje (PIO), a da penzije predstavljaju trećinu fiskalnih rashoda i nešto više od 11 odsto bruto domaćeg proizvoda (BDP).\n„I pored dobro dizajniranih reformi u toj oblasti u prethodnom periodu, rizik predstavlja demografska struktura i rast broja penzionera. U cilju smanjenja deficita Fonda PIO neophodno je naći model za obezbjeđivanje većeg nivoa održivosti penzijskog sistema“, saopštili su iz CBCG.\nSistem javnih nabavki, kako su dodali, predstavlja prostor zauštedu sanjenjem nepotrebnih trošenja i postavljanjem prioriteta. Neophodno je, kako su naveli, u što kraćem roku usvojiti izmjene i dopune Zakona o javnim nabavkama u cilju uvođenja centralizovanog sistema javnih nabavki.\nCBCG je preporučila Vladi da implementira rješenja kreirana EU dokumentom Six pack legislative, koja se odnosi na tretman ekstremnih disbalansa fiskalne politike, kako bi se u dužem roku obezbijedila ravnoteža budžeta.\nPeporučeno je povlačenje države iz metalske industrije i njeno prepuštanje privatnom sektoru, te tražnje strateškog investitora za Rudnike boksita. U CBCG smatraju da je jedan od glavnih rizika u sektoru metalske industrije eventualni raskid kupoprodajnog ugovora za Kombinat aluminijuma (KAP) sa Unipromom, ukoliko ta firma ne izmiri obaveze. Vlada bi, smatraju, trebalo da dobije čvrste garancije da će budući investitor zaista ulagati. Uslov opstanka KAP-a je, ističu, modernizacija, kako bi se dobio kvalitetani cjenovno konkurentan proizvod, uz rješavanje pitanja snabdijevanja električnom energijom.\nMeđu rizicima metalskog sektora CBCG je navela ugrožavanje reputacije zemlje i investicionog ambijenta usljed neriješenih problema sa bivšim strateškim investitorima, dalje pogoršanje fiskalne pozicije zbog potencijalno novih troškova države prilikom rješavanja problema u tom sektoru, te nepoštovanje ekoloških standarda poslovanja i visoke troškove sanacije.


ISPRAVKA JIG POŽAREVAC: Da li će JKP Vodovod dugovati više od 300.000 evra zbog raskida ugovora o zakupu pre roka? - TPKNEWS\n04:00 - 03/07/2022\nNaslovna/VESTI/ISPRAVKA JIG POŽAREVAC: Da li će JKP Vodovod dugovati više od 300.000 evra zbog raskida ugovora o zakupu pre roka?\nISPRAVKA JIG POŽAREVAC: Da li će JKP Vodovod dugovati više od 300.000 evra zbog raskida ugovora o zakupu pre roka?\nPokret Jasno i glasno obavestio je javnost o posledicama preseljenja javnih preduzeća – JP Komunalne službe i JKP Vodovod i kanalizacija u zgradu koju je Grad kupio, a koja je pripadala “Komercijalnoj banci” u iznosu nešto većem od sedamdeset miliona.\nIstovremeno su obavestili javnost o mogućim novim aktima nedomaćinskog ponašanja i štete po budžet grada i javnih preduzeća.\n– Obavestili smo javnost da je sporna sudbina ugovora o zakupu luksuznog prostora u ulici Voje Dulića, imajući u vidu da je JKP Vodovod i kanalizacija ovaj prostor zakupio na 10 godina, a kod ugovora zaključenih na određeno vreme najčešće postoji obaveza naknade štete zbog preuranjenog raskidanja, ili isplata takozvanih “penala”. Sporni ugovor je tako predviđao da je, ukoliko se zakup raskine u prve četiri godine, dužnost zakupca da plati iznose zakupnina za sve četiri prve godine, a zaključno sa 5.5.2024. godine. Međutim, izostavljanjem nule u pomenutom saopštenju, učinjena je značajna greška – navodi se u novom saopštenju.\nNaime, kako su dalje naveli, u dosadašnjem periodu Vodovod je platio na ime zakupa oko 24.456.762,00 dinara, budući da je bio u zakupu oko 19 meseci, po mesečnoj zakupnini od 1.287.198,00 dinara. Imajući u vidu da je u slučaju raskida u prve četiri godine dužan platiti iznose zakupnine za prve četiri godine, a da je isplatio iste za 19 meseci, ukupan dug ili šteta koji je po osnovu ugovora dužan da naknadi iznosi 37.328.742,00 dinara ili oko 313.686 EUR i to pored do sada plaćenih zakupnina.\n– Navedena ispravka je ključna i velike važnosti, obzirom na okolnost da je naše prvobitno saopštenje iznelo podatak o desetostruko nižem iznosu, te smo odgovorni da navedeno ispravimo i prema građanima i prema medijima. Tek imajući u vidu navedenu korekciju, dolazimo do razmera ukupnog štetočinskog postupanja. Po osnovu samog ugovora, kao i onog što je plaćeno i što treba biti plaćeno, proizilazi da će po osnovu zakupa Vodovod platiti ukupan iznos od 61.785.504,00 dinara ili oko 528.081 EUR. Tako je u sadejstvu grada i javnog preduzeća istovremeno došlo do: štete po grad i Vodovod u navedenom iznosu, te do kupovine objekta “Komercijalne banke” za iznos samo nešto veći od navedenog, iako se adekvatan prostor mogao pribaviti u svojinu odmah, te tako izbeći troškovi zakupnine – piše između ostalog u današnjem saopštenju.\nNa kraju, i dalje ostaje pitanje za gradsku vlast kao osnivača i javno preduzeće da li su odredbe o penalima ostale na snazi ili su modifikovane, ili su pak ta sredstva isplaćena.\nDANAS ZASEDA KRIZNI ŠTAB: Moguće uvođenje novih mera tokom praznika - na stolu nekoliko opcija\nPRITVOR ZBOG PROIZVODNJE DROGE: Policija pronašla skoro 24 tone amfetamina u Vlaškom Dolu kod Žabara


Mirko Medenica: Stvarni razlozi Vučićevog zazivanja ‘srpsko-bošnjačke saradnje’? – Jedinstvena Bosna i Hercegovina\nObjavljeno\t 10. Avgusta 2021. od strane\thaler / Nema komentara na Mirko Medenica: Stvarni razlozi Vučićevog zazivanja ‘srpsko-bošnjačke saradnje’?\nMirko Medenica jedan je od osnivača i saradnika Centra za primenjenu istoriju iz Beograda [Centar za primenjenu istoriju]\nArmin Aljović 08 Aug 2021\n– Svakako ste u pravu. Mogu to potvrditi i na ličnom primeru. Mnogo puta sam bio u Bosni i Hercegovini, kao i ljudi koje poznajem, nikada nisam čuo da je neko imao neko loše iskustvo. Naprotiv, dominantno osećanje je bilo da smo među svojima. Slična iskustva sam čuo i od ljudi koji su iz Bosne i Hercegovine dolazili u Srbiju. Ipak, ne treba zanemariti moć političara kao i njihovu motivaciju da se održavaju tenzije, jer to je jedan od ključnih faktora njihovog održanja na vlasti. Mislim da je uprkos svemu, realnost na terenu, povezanost i bliskost ljudi, koji su upućeni jedni na druge ipak jača i da će odneti pobedu nad veštački kreiranim podelama. Ovi prostori imaju blistave momente, kada je solidarnost bila jača od svega. Pitanje je trenutka kada će ona ponovo preovladati, kada će se ljudi povezati na nekim suštinskim, životnim osnovama, kao što je recimo klasna osnova, i prevazići nametnute podele.IZVOR: AL JAZEERA


"Nasa Borba" - FELJTON (10)\nIZLAGANJA UCESNIKA OKRUGLOG STOLA NA TEMU “SLABOSTI DEMOKRATSKE OPOZICIJE U SRBIJI" (10)\nRadikalne promene rezima nisu realne\nNe predstoje radikalne promene rezima niti su one realne pa ni demokratska opozicija ne treba da im tezi u smislu radikalnog preuzimanja vlasti, ali ona mora da preispita svoje delovanje\nMislim da mi je slagvort dao gospodin Cerovic koji je rekao da imamo situaciju da rezim nikada nije bio slabiji, ali da ni opozicija nikada nije bila slabija, odnosno da ona ne postoji. To samo govori o cinjenici da i rezim i opozicija polaze od iste materijalne, odnosno socijalne osnove i da opozicija ne moze biti drugacija od rezima. Prosto - ljudi koji cine opoziciju su obicni ljudi ovoga naroda, sa obicnim problemima koje imaju i jednostavno deset godina ovoga zivota tesko da te ljude moze kvalifikovati da budu na neki nacin drugaciji, moralniji, bolji nego sto su obicni ljudi iz Srbije i Crne Gore. Zeleo bih da polemisem sa dve Proticeve teze, a to je da je Srbiji neophodna radikalna promena rezima i sa tezom o rezimskim krticama.\nMislim da radikalne promene u Srbiji ne predstoje, da je sa padom koalicije “Zajedno" nakon zimskog protesta radikalna promena u Srbiji za duze vreme onemogucena i nerealna, mislim da predstoje neki drugi eventualni pomaci na rastakanju rezima i delimicnom osvajanju vlasti tzv. demokratske opozicije.\nS druge strane, njegova teza o rezimskim krticama cini mi se da je i heuristicki i prakticno politicki neadekvatna. Heuristicki me podseca na teoriju zavere koja nam ne doprinosi da bolje saznamo sta se desava. To je u principu prica u kojoj krivac postoji na drugoj strani i mi ga trazimo i kad ga nadjemo onda na neki nacin imamo i alibi za nase neuspehe.\nPrakticno politicki, ona je po meni kao stranackom coveku, kao coveku koji se politikom prakticno bavi i na neki nacin je posmatra i opservira, nemoguca. Da li je tu potrebno da mi pocnemo u strankama da vrsimo neku istragu krtica, neko policijsko ispitivanje ko je ciji covek. Tek takva akcija bi u stvari potpuno unistila stranke, jer bi dovela do toga da bi svako sumnjao u svakog i pogorsala bi vec vrlo lose medjuljudske odnose u strankama.\nSlom zimskog protesta nije iznenadjenje\nKako je Cerovic rekao, neoprostiv slom zimskog protesta je bio tragicno razocaranje za gradjane Srbije, a verovatno i za neke od vas. Za nas koji smo u stranackoj strukturi godinama, koji znamo sta se desava u strankama, koji jako dobro poznajemo i svoju stranku i koalicione stranke, taj takozvani neoprostiv slom nije bio takvo iznenadjenje. Prema tome, oni ljudi koji ozbiljno posmatraju i ucestvuju u tom procesu to na neki nacin mogu da predvide i da ocekuju.\nOno na sta ja hocu vrlo kratko da ukazem, i to na primeru Demokratske stranke, to je kako unutrasnja organizacija stranke ocrtava demokratski karakter opozicije.\nKrajnje pojednostavljeno, demokratiju shvatamo kao sistem u kojem vaze tri nacela, a to su - ostvarivanje ljudskih i gradjanskih prava, podela vlasti i vladavina prava, i mozemo videti da ta tri nacela unutar svake od opozicionih demokratskih stranaka nominalno vaze, ali su vrlo problematicna. Mislim da su na istom nivou kakva su i na nivou celokupnog drustva. Naravno, u svakoj stranci imate pravo da pokrecete slobodno inicijativu, da imate zagarantovano pravo na svoje misljenje, ali ljudi koji to rade, uglavnom lose prodju.\nS druge s trane, podela vlasti unutar stranacke strukture organa je prilicno zanemarljiva, statuti stranaka ovih osam godina upravo idu ka koncentraciji i centralizaciji vlasti predsednika ili najuzeg rukovodstva, najuzih saradnika, a ne ka sustinskoj podeli vlasti. Sa trece strane, statuti se uglavnom postuju na recima, a na delu vrlo malo.\nPrve dve godine Demokratska stranka je imala statut u kojem je preovladjivloo kolektivno rukovodstvo, Izvrsni odbor je zaista bio politicko telo u kojem su donosene politicke odluke, medjutim on se pokazao kao krajnje neefikasan. To je bio skup intelektualaca koji pokusavaju sebe vise da opravdaju i da svoje stavove prikazu kao ispravne, a manje je donosio sprovodive i realne politicke odluke.\nKasnije se taj statut, u februaru 1993, menjao u smislu da je ojacao rukovodstvo stranke. Predsednik Izvrsnog odbora je postao covek koji je imao velika ovlascenja, onda je Izvrsni odbor on pravio i to vise nije bilo jako telo, to vise nisu bili strucni ljudi, to su vise bili politicki operativci. Kad se desila promena na celu Demokratske stranke, krajem 1993. i pocetkom1994. godine, statut je opet izmenjen u jos radikalnijem, cenrtalistickom smeru, pa je ukinuta institucija predsednika Izvrsnog odbora, a sam Izvrsni odbor je poceo da menja svoj karakter - nije bio politicko telo, vec vise organizaciono glomazno telo, na neki nacin mini glavni odbor koji nije mogao da donosi znacajne politicke odluke niti je bio neka vrsta protivteze predsedniku ili nekim drugim organima u stranci.\nSa neuspehom Demokratske stranke, kao i cele demokratske opozicije, unutar stranke se nuzno javlja snaga koja zeli da obnovi neku vrstu kontrole predsednika, koji na neki nacin zeli da unese neke elemente u unutarstranacku strukturu i prosle godine u maju mesecu na Skupstini stranke imamo opet uvodjenje predsednika Izvrsnog odbora kao nezavisnog coveka od predsednika stranke. Ta promena je isla ka tome da unese novu podelu ovlascenja i vlasti u Demokratskoj stranci.\nNazalost, to se pokazalo kao relativno neuspesan potez, pa se krajem prosle godine, desava smena predsednika Izvrsnog odbora od strane predsednika stranke, i dolazi opet do neke vrste trajne zategnutosti u odnosima u rukovodstvu stranke. Sada unutar Demokratske stranke postoji opet jedna akcija za promenu statuta, koji bi trebalo da se donese na sledecoj Skupstini i koja bi isla, na neki nacin, na povratak one varijante koja je bila na samom pocetku, a to je da se umesto Izvrsnog odbora formira jedno jako predsednistvo koje ne bi imalo mnogo ljudi, dvadesetak ljudi, i koje bi imalo jaku legitimacionu osnovu.\nMislim da je ovaj pokret koji se javio u Demokratskoj stranci na neki nacin prirodan, na neki nacin on jeste preuranjen, jer nece verovatno proci na skupstini koja predstoji, ali mislim da ovaj pokret govori o tome da opozicija u Srbiji mora da dobro promisli svoje iskustvo iz proslih godina i da na neki nacin izvuce pouke iz toga.\nDa se vratim na pocetak, radikalne promene rezima, po meni, ne predstoje, nisu realne i mislim da demokratska opozicija ne treba njima da tezi. U smislu radikalnog preuzimanja vlasti, preuzimanja vlasti na ulici, nekim novim protestima, i slicno.\nPre sam za ovu opciju sto se desila u Crnoj Gori, mada moram da kazem da nisam siguran koliko se tamo izvrsila promena rezima i koliko je zaista tamo politicki sistem promenjen ili su se desile neke stvari za koje mi jos uvek ne znamo u kom smeru idu.\nCrna Gora ne moze da povede Srbiju\nTo sto se desilo u Crnoj Gori moze biti na neki nacin primer za Srbiju, ali to ne mora nuzno da bude i Milo Djukanovic, ne mora da bude vodja ili primer za demokratske opozicije u Srbiji. Ipak je Crna Gora neopisivo manja od Srbije i ona zaista, ma koliko imala taj sveti primer, a jos uvek ne znamo koliko je to sveto, ne moze objektivno da povede Srbiju. Ja sam za opciju da se demokratske stranke reorganizuju i unutar sebe primene neka osnovna nacela demokratije i da pokusaju da rekapitulisu sta je bilo u proteklih osam godina.


Forum za bezbednost i demokratiju (FBD) ocenio je danas da je zabrinjavajuće i iznenadjujuće odsustvo reagovanja zvaničnika u Srbiji sedam dana nakon što je Mehanizam za krivične sudove u Hagu zatražio od Srbije da bez odlaganja uhapsi i izruči… »\nKako je "žuta kuća" stigla do Dika Martija\nBeograd -- Dokazi o slučaju "žute kuce" pronađeni su u Albaniji tokom istrage o ratnim zločinima Ramuša Haradinaja, piše Sputnjik. Oni su čuvani šest meseci, a Haški tribunal nije imao mandat da dalje istražuje u Albaniji, jer je bio osnovan… »\nIsplivali dokazi! Istraživali Haradinaja - našli "žutu kuću" (video)\nSrbija danas 13.12.2020\nIstraga protiv Hardinaja dovela do "žute kuće" Dokazi o slučaju "žute kuće" pronađeni su u Albaniji tokom istrage o ratnim zločinima Ramuša Haradinaja. Oni su čuvani šest meseci a Haški tribunal nije imao mandat da dalje istražuje u… »\nPrva pre 1 satjoš 23 povezane\nSvet: Broj slučajeva korona virusa premašio 98 miliona; u Kini porast novoobolelih\nDojče vele pre 1 satjoš 15 povezanih\nUŽIVO Da li je vreme za popuštanje ili...?; Danas odluka Kriznog štaba\nB92 pre 11 minutajoš 10 povezanih\nProleće u januaru: U Srbiji danas do 20 stepeni


Lepe vesti iz Opšte bolnice | Pirot vesti\nPočetna/Gradska hronika/Lepe vesti iz Opšte bolnice\nDirektor Opšte bolnice dr Goran Petrović rekao je danas da je Porodilište ove ustanove proglašeno među 15 najboljih u Srbiji. Druga lepa vest jeste da su dvoje hirurga, Bojana Ćirić i Srđan Denčić, okončali stručno usavršavanje u češkoj Univerzitetskoj klinici Olmouc, a treća da je u Bolnici počela procedura operacije kolena i da je do sada urađeno pet operacija.\n-Priznanje po kome smo među 15 najuspešnijih porodilišta u Srbiji je dragoceno jer je ono zasluženo glasovima porodilja, budućih majki. Anketa je obuhvatila preko 10.000 porodilja u više desetina srpskih porodilišta-kazao je dr Vasil Kirov, načelnik Porodilišta. Ohrabrujuća vest sa ovog odeljenja je i da je ove godine rođeno 30 beba više u odnosu na isti period lane.\nHirurzi Bojana Ćirić i Srđan Denčić su konstatovali da je stručno usavršavanje u pomenutoj Univerzitetskoj klinici bilo veoma korisno, da su videli, ali i radili laparoskopske procedure jednjaka, želuca, debelog creva sa najsavremenijom opremom i sa vrhunskim hirurzima. Pomenuta klinika je, pored ostalog poznata i po tome što se u njoj već primenjuje operativna robotika, odnosno operacije uz pomoć robota.\nDr Nebojša Jovanović, ortoped je rekao da se operacija kukova u ovoj Bolnici već uspešno obavlja i da je usvojena i procedura operacije kolena. Do sada su operisana pet pacijenta, a u narednom periodu biće operisano još nekoliko pacijenata.\nvideo prilog TV Pirot\nPirot će dobiti izuzetno modernu bolnicu sa većim…\nRekonstrukcija Opšte bolnice dobro napreduje. Kada…\nZnačajna priznanja za Turističku organizaciju Pirot\nI OŠ “8. septembar” deo projekta digitalizacije škola\nMeštani Brloga obnavljaju svoju svetinju


A11 | Evropski sud za ljudska prava pokrenuo postupak protiv Srbije zbog izostanka podrške najugroženijima u borbi protiv korona virusa\nEvropski sud za ljudska prava pokrenuo postupak protiv Srbije zbog izostanka podrške najugroženijima u borbi protiv korona virusa\nPosted at 09:35h in Vesti\tby\ta11initiative 0 Comments\nU Beogradu, 22. aprila 2020. godine, Evropski sud za ljudska prava pokrenuo je postupak za izricanje privremene mere Republici Srbiji zbog opasnosti od povrede prava na život i zabrane nečovečnog i ponižavajućeg postupanja prema Romima koji žive u neformalnom naselju Čukarička šuma u Beogradu.\nU ovom naselju stanuje 70 romskih porodica koje su od 1999. godine kada su izbegle sa Kosova prepuštene same sebi, bez ikakvih uslova za život – bez vode, struje i organizovanog odnošenja smeća, okružene šumom, odnedavno u društvu pacova. U uslovima pandemije korona virusa, kada se na sve građane apeluje da pojačanom higijenom utiču na usporavanje širenja zaraze i zaštite sebe i svoje porodice, nekoliko stotina ljudi koji ovde žive nemaju nikakvu mogućnost za to.\nNakon više pokušaja Inicijative A 11 da animira Vladu Republike Srbije da hitno preduzme mere za zaštitu najugroženijih (o našim predlozima i apelima, niže u tekstu) i kada nije ostalo drugih načina za skretanje pažnje na probleme ovih ljudi, Inicijativa A 11 je podnela zahtev za izricanje privremene mere Evropskog suda za ljudska prava protiv Republike Srbije.\nEvropski sud je postupio po ovom zahtevu odmah i pokrenuo postupak protiv Srbije, čime je jasno potvrđeno da stanje u ovom naselju i izostanak reakcije nadležnih, prestavljaju ozbiljan i realan rizik da dođe do nečovečnog i ponižavajućeg postupanja prema Romima iz ovog naselja i do povrede njihovog prava na život.\nOvom prilikom podsećamo da u Srbiji postoje najmanje 583 neformalna romska naselja. U skoro 40% ovih naselja kuće nisu priključene na vodovodnu mrežu. Ovo znači da najmanje 25.000 Roma i Romkinja u Srbiji živi bez vode. Inače, Inicijativa A 11 je još 17. marta uputila Apel Vladi Republike Srbije za hitno preduzimanje mera za zaštitu najugroženijih, da bi već 20. marta, u saradnji sa Timom za socijalno uključivanje i smanjenje siromaštva Vlade Republike Srbije i pojedinim stručnjacima u oblasti socijalnih prava pripremila predlog mera za zaštitu najugroženijih tokom borbe protiv korona virusa i prosledila ga Vladi Srbije.\nNa ovaj predlog mera do danas Vlada Republike Srbije nije odgovorila. U međuvremenu, stanje u neformalnim romskim naseljima na ivici je humanitarne katastrofe, a posebno su ugroženi Romi koji su raseljeni sa Kosova. Bez dovoljno prihoda, bez mogućnosti da obavljaju poslove u neformalnoj ekonomiji, bez struje, vode, zaštitne opreme i adekvatnih informacija o merama za sprečavanje korona virusa, Romi i Romkinje prepušteni su sami sebi, zavise uglavnom od humanitarne pomoći koju im povremeno obezbeđuju organizacije civilnog društva. U uslovima vanrednog stanja Evropski sud za ljudska prava je, praktično, jedina instanca kojoj građani Srbije mogu da se obrate radi zaštite svojih prava. Pokretanje postupka za izricanje privremene mere Evropskog suda za ljudska prava podsetnik je Vladi Republike Srbije da ne može više zanemarivati desetine hiljada najugroženijih, posebno pogođenih pandemijom.\nInicijativa A 11 očekuje da Vlada Republike Srbije ne čeka pokretanje novih postupaka povodom stanja u drugim naseljima, već da hitno preduzme korake radi zaštite Roma i Romkinja koji žive u neformalnim naseljima.\nJavna rasprava – Zašto nam je potrebna ratifikacija Opcionog protokola? 18.10.2021\nDa li se Srbija bori protiv siromaštva ili protiv siromašnih? 15.10.2021\nJavna rasprava – šarena laža 14.10.2021\nUnapređenje komunikacije o ekonomskim i socijalnim pravima u Srbiji 30.09.2021


Vučić: Do kraja godine 100 evra za penzionere, moj predlog 5 hiljada evra za novorođenčad | Mačva zdravog razuma\nNaslovna Društvo Vučić: Do kraja godine 100 evra za penzionere, moj predlog 5 hiljada...\nVučić: Do kraja godine 100 evra za penzionere, moj predlog 5 hiljada evra za novorođenčad\nUpitan da li će se kandidovati na predsedničkim izborima, rekao je da nisu doneli takvu odluku i da ispituju ko su drugi ljudi koji bi mogli da pobede na izborima.\n„Ja bih želeo da Srbija u budućnosti bude u sigurnim rukama i da ne upadne u ruke onih koji su je razarali, ali ne mogu da kažem sa stoprocentnom sigurnošću da neću, upravo zbog rezultata istraživanja koja sam dobio“, istakao je Vučić.\n„Važno da se sa Bošnjacima grade prijateljski i bratski odnosi“\nVučić se osvrnuo na odlazak Valentina Incka sa mesta visokog predstavnika u Bosni i Hercegovini i njegovu odluku kojom je dopunio krivični zakonik, kojim se kažnjava negiranje genocida.\n„Važno je da se sa Bošnjacima u budućnosti grade prijateljski i bratski odnosi“, poručio je predsednik Srbije.\n„Ne interesuju nas tuđe granice, samo položaj našeg naroda“\nŠto se tiče optužbi u hrvatskim medijima za velikosrpski nacionalizam, istakao je da je politika Srbija očuvanja svojih granica, priznatih od strane Ujedinjenih nacija i baš ništa više.\n„Ne interesuju nas tuđe granice, ne interesuje nas ništa osim položaja našeg naroda, kao što Hrvatsku interesuje položaj njihovog naroda u Srbiji, u Bosni i Hercegovini, kao što to interesuje, Rumune, Bugare Mađare, i sve ostale“, poručio je Vučić.\nPrethodni tekstHiljade ljudi na protestu protiv mera i vakcinacije u Zagrebu\nSledeći tekstTokio 2020: Arunović i Milovanović ostale bez finala


Bačević: Kineski model borbe protiv virusa najefikasniji, Srbija sledi taj model (VIDEO) - Kineski Radio Internacional\nBačević: Kineski model borbe protiv virusa najefikasniji, Srbija sledi taj model (VIDEO)\n2020-03-27 14:14:22 | CRI\nSrbija je pre bilo koje druge zemlje u svetu prihvatila kineski model borbe protiv koronavirusa, koji se pokazao kao najefikasniji, izjavio je ambasador Srbije u Pekingu Milan Bačević.\n“Srbija je bila svesnija od mnogih drugih država, pa je pre od svih drugih uvela najrigoroznije mere kontrole, potpuno sledeći kineska iskustva i kineski primer”, rekao je Bačević u intervjuu za Kineski međunarodni radio na srpskom.\nGovoreći o pomoći Kine Srbiji, Bačević je podsetio da je prošlog vikenda u Srbiju doputovala ekipa kineskih lekara koji su, kako je ocenio, pokazali čovečanstvu kako se bori protiv virusa. On je zahvalio ambasadorki Kine u Srbiji Čen Bo zbog njenog doprinosa da donacije iz Kine stignu u Srbiju.\n“O tome koliki je značaj Srbija pridavala tom dolasku najbolje svedoči primer da ih je na aerodromu lično dočekao predsednik Srbije Aleksandar Vučić, koji je tom prilikom u znak zahvalnosti i poštovanja prema Narodnoj Republici Kini, prema svom prijatelju Si Đinpingu, prema narodu i tim lekarima koji su heroji borbe protiv virusa u Vuhanu, poljubio kinesku zastavu. To se, priznaćete, veoma retko događa u dočecima takve vrste”, rekao je Bačević.\nPrema njegovim rečima, Srbija je uz savete kineksih stručnjaka uvela najrigoroznije i najstrože mere kontrole. “Srbija je prva zemlja u Evropi koja je uvela vanredno stanje, stavila pod kontrolu kretanje stanovništva, grupna okupljanja, čineći sve preduslove da se zaraženi ili potencijalno zaraženi ne pojavljuju na mestima gde bi mogli da prenesu virus. Sudeći po kineskim iskustvima to je najefikasniji model borbe”, smatra Bačević.\n“Ograničeno je kretanje ljudi, to nije popularna mera, ali je to jedina mera koja može da da rezultat. To je način da se zaštite mnogi životi”, smatra srpski diplomata.\nBačević se osvrnuo i na brojna pisma podrške i pomoć koja stiže ambasadi od kineskog naroda. “Ta empatija koju prosečan kineski građanin pokazuje prema građanima Srbije je nešto što budi emocije u svakom čoveku, čak i onom ko nije baš sklon emocionalnim izlivima. Ta dirljiva pisma koja mi čitamo, te dirljive ljudske poruke podrške, poruke ljubavi, poruke poštovanja prema Srbiji, koje pokazuju kineski građani, predstavljaju najveću moguću obavezu građanima Srbije prema Kini za vreme koje je pred nama”, naveo je Bačević.\nOn je istakao da je ambasada Srbije u Pekingu radila sve vreme epidemije u Kini, što je, kako je rekao, ljudski odgovor na žrtvu Kineza koji su ostali u Beogradu za vreme NATO bombardovanja 1999. godine i izgubili sedam državljana Kine. “Tada su Kinezi bili uz Srbiju, nisu napuštali Srbiju. Ostali smo uz vas do kraja i vi nam to sada na najbolji mogući način, na najljudskiji, na najhumaniji način vraćate”, istakao je on.\nSrpski ambasador je rekao da se koronavirus ne može nazvati kineskim virusom, kao što niko grip nije nazvao američkim gripom. “Oni koji na drugačiji način komentarišu kineski doprinos borbi protiv virusa mogu da budu označeni samo kao maliciozni i neprijateljski raspoloženi prema Kini”, naveo je Bačević.


Deblokiran rad Komisije za sukob interesa u institucijama BiH - Klix.ba\nBiH Deblokiran rad Komisije za sukob interesa u institucijama BiH\nDeblokiran rad Komisije za sukob interesa u institucijama BiH\n27.5.2016. u 11:34\nDom naroda PSBiH Komisija za odlučivanje o sukobu interesa sukob interesa\nDelegati u Domu naroda usvojili su Prijedlog zakona o dopuni Zakona o sukobu interesa u institucijama vlasti Bosne i Hercegovine po hitnom postupku, a čiji je predlagač Kolegij Zastupničkog doma Parlamentarne skupštine BiH.\nPodsjećamo, zahtjevom za izmjene Zakona o sukobu interesa predviđena je izmjena kojom se određuje da Komisija za odlučivanje o sukobu interesa za ovjeru akata koristi pečat Agencije za prevenciju korupcije i koordinaciju borbe protiv korupcije (APIK).\nDelegat Halid Genjac rekao je kako smatra da je ovo rješenje samo produžetak agonije, ističući da je potrebno izraditi zakon kojim bi se ova oblast regulisala.\nOd decembra prošle godine u potpunosti je blokiran rad Komisije za odlučivanje o sukobu interesa s obzirom na to da su prijem i otprema pošte blokirani, zbog čega Komisija od tog mjeseca nema nikakve službene korespondencije.\nZbog ove blokade članovi Kolegija Zastupničkog doma Parlamentarne skupštine BiH Mladen Bosić, Šefik Džaferović i Borjana Krišto predložili su razmatranje Prijedloga zakona o dopuni Zakona o sukobu interesa u institucijama vlasti Bosne i Hercegovine po hitnom postupku.\nDom naroda također je usvojio i Prijedlog zakona o izmjenama i dopunama Zakona o finansiranju političkih stranaka po hitnom postupku koji je predložio Zastupnički dom Parlamentarne skupštine BiH.\nGenjac je kazao da se radi o prijedlogu zakona koji nije jednostavan, a koji nije hitan da ide u redovnu proceduru.\nDelegati su usvojili i Prijedlog zakona o izmjenama i dopunama Zakona o upravnom postupku u drugom čitanju koji je predložilo Vijeće ministara BiH.\nSjednica Doma naroda je u toku, a delegati će se danas izjasniti i o Prijedlogu zakona o izmjeni Krivičnog zakona BiH i Prijedlogu zakona o Ustavnom sudu BiH koje su u parlamentarnu proceduru uputili zastupnici iz reda SDS-a i SNSD-a.\n2h 1min 40\n2h 6min 59


Počela vanredna sjednica Parlamenta FBiH, sazvana je zbog hitnosti akata – Fokus.ba\nplanirana i redovna\nPočela vanredna sjednica Parlamenta FBiH, sazvana je zbog hitnosti akata\nNakon završetka vanredne, danas treba da počne i redovna sjednica Predstavničkog doma u čijem je najavljenom redu i Prijedlog budžeta Federacije za 2020. godinu\nPočela je vanredna sjednica Predstavničkog doma Parlamenta Federacije Bosne i Hercegovine, sazvana zbog hitnosti akata najavljenih za dnevni red.\nTi akti su Prijedlog zakona o izmjeni Zakona o novčanim podrškama u poljoprivredi te izmjene finansijskog plana Federalnog zavoda za penzijsko i invalidsko osiguranje za 2019. godinu.\nNakon završetka vanredne, danas treba da počne i redovna sjednica Predstavničkog doma u čijem je najavljenom redu i Prijedlog budžeta Federacije za 2020. godinu.\nPrijedlog budžeta utvrdila je Vlada Federacije Bosne i Hercegovine i predložila ga Parlamentu po hitnom postupku.\nUz napomenu da je pripremljen u skladu s budžetskim kalendarom, Vlada je navela da je planirani ukupni budžetski iznos 4.954.392.401 KM i da je gotovo dvostruko veći nego u 2019. godini. Glavni razlog za ovo povećanje je integrisanje Federalnog zavoda za penzijsko i invalidsko osiguranje u status budžetskog korisnika, navedeno je.\nParlamentarno tijelo, Odbor za ekonomsku i finansijsku politiku, na jučerašnjoj sjednici je, osim budžeta, razmotrio i dao saglasnost za donošenje izmjena tri akta – Zakona o trezoru, Zakona o doprinosima i Zakona o budžetima u Federaciji BiH čijim će stupanjem na snagu Fond PIO/MIO izgubiti status vanbudžetskog fonda, odnosno dobiti status budžetskog korisnika.\n– To podrazumijeva da će prihodi od uplata doprinosa za penzijsko i invalidsko osiguranje, koji su prihodi ovoga zavoda, od 1. januara 2020. biti sastavni dio budžeta Federacije i uplate doprinosa za penzijsko i invalidsko osiguranje će se vršiti na Jedinstveni račun Trezora Federacije BiH – obrazložio je jučer članovima Odbora pomoćnik federalne ministrice finansija Alija Aljović.\nUz navedene akte, u najavljenom dnevnom redu današnje redovne sjednice Predstavničkog doma je i Prijedlog zakona o izvršenju budžeta FBiH, a po Aljovićevim riječima, tu je unesena novina pri definiranju prioriteta u isplati budžetskih rashoda s Jedinstvenog računa Trezora FBiH na način da je “isplata penzija drugi prioritet, odmah nakon servisiranja unutrašnjeg i vanjskog duga“.


Novi Pazar: Respiratorne infekcije hvataju maha\nNaslovnica Sjeverni Sandžak Novi Pazar Novi Pazar: Respiratorne infekcije hvataju maha\nOvih dana posebno je aktuelna tema vezana za grip. U Novom Pazaru na sreću nije proglašena epidemija gripa ali je povećan broj pacijenata koji se javljaju izabranom lekaru zbog respiratornih infekcija.\nIako je Zavod za javno zdravlje ove godine obezbedio dovoljan broj vakcina protiv gripa, broj građana koji se vakcinisao je prilično mali. Za sada ih je vakcinisano samo 1500 a oni koji bi želeli da se zaštite od gripa još uvek to mogu učiniti jer je vakcinacija u toku. Prema rečima dr Vahida Ziljkića iz Ambulante medicine rada, mahom se javljaju hronični bolesnici koji imaju udružene hronične bolesti i kod njih je klinička slika nešto lošija u odnosu na mlađe pacijente koji se javljaju sa simptomima opšte malaksalosti,kašlja,glavobolje, bolovima u mišićima i oni mogu sami kući da se leče unoseći više vitamina, tečnosti i neki antipiretik.\nDr Ziljkić naglašava da se virusi ne leče antibioticima i da nikako ne bi smeli da ih uzimamo na svoju ruku bez lekarskog nadzora.Što se hroničnih bolesnika tiče ističe da oni moraju redovno da uzimaju terapiju a svi sa simptomima respiratornih infekcija treba da vode uredan život što se tiče ishrane i unošenja tečnosti u organizam i u toku slabosti da se ne izlažu težim fizičkim aktivnostima već da imaju kvalitetan odmor i san.\nDr Vahid Zilkić savetuje građanima da izbegavaju boravak u prostorijama gde ima obolelih od virusnih respiratornih infekcija koje se brzo šire, da izbegavaju posete bolesnima od gripa kako u kućnim tako i bolničkim uslovima i da obavezno provetravaju prostorije u kojima duže borave.


Vesti online / Vesti / Svet / SAD: Severna Koreja krije svoj nuklearni arsenal\nSAD: Severna Koreja krije svoj nuklearni arsenal\nAmerička obaveštajna služba smatra da Severna Koreja neće u potpunosti odustati od svog nuklearnog arsenala i traži načine da sakrije prisustvo velikog broja oružja i opreme, piše list "Vašington post".\nPozivajući se na podatke dobijene nakon samita u Singapuru, izvori lista sumnjaju da li Pjongjang zaista namerava da krene putem potpune denuklearizacije.\nPrema informacijama "Vašington posta", Služba za obaveštajne poslove američkog Ministarstva odbrane (DIA) došla je do zaključka da severnokorejske vlasti traže načine da sakriju broj nuklearnih bojevih glava, raketa, kao i vrste nuklearnih postrojenja.\nKako je ranije saopštila televizija En-Bi-Si, američke obaveštajne službe smatraju da vlasti Severne Koreje nastavljaju rad na tajnim nuklearnim objektima, posebno na proizvodnji goriva za nuklearne rakete.\nPrvi u istoriji samit Sjedinjene Američke Države-Severna Koreja, na kome su se sastali Tramp i Kim Džong Un, održan je 12. juna u Singapuru. Nakon sastanka, Tramp je izjavio da je sa Severnom Korejom potpisao "iscrpan" dokument i naglasio da će proces denuklearizacije Korejskog poluostrva početi "veoma brzo". Kim Džong Un je, sa svoje strane, nazvao potpisivanje završnog dokumenta "novim početkom" u odnosima dveju zemalja i obećao "velike promene" u budućnosti.\nPrema potpisanom dokumentu, SAD su se obavezale da pruže bezbednosne garancije Severnoj Koreji, a Pjongjang je potvrdio svoju čvrstu posvećenost potpune denuklearizacije Korejskog poluostrva.\nSVET Tramp: Velika šansa za mog prijatelja Kima


Strah u Nadalovom timu – zbog Medvedeva nastaje opšta pometnja?! - Sputnjik Srbija\n11:55 13.04.2021 (osveženo 12:49 13.04.2021) Preuzmite kraći link\nMedvedev je u utorak dobio pozitivan test na koronu, pa je zbog toga poslat u izolaciju u Monte Karlu i diskvalifikovan sa tamošnjeg Mastersa.\nProblem u kojem je Rus mogao bi da poprimi mnogo veći oblik, baš zbog španskog tenisera.\nNadal i Medvedev su trenirali u ponedeljak na jednom od terena u Monte Karlu.\nObojica su bili bez maske, ali trenutno nije poznato da li su imali fizički kontakt tokom treninga, odnosno koliki je rizik od toga da je Rus preneo koronu Špancu.\nFrancuska novinarka Karol Bušar zapitala se koju su dalji koraci organizatora turnira.\n„Sada će testirati sve igrače i članove timova koji su bili u kontaktu sa Medvedevim? Isuse. Kada vidite kako su neki od ljudi nosili maske na tom treningu, onda krećete da se molite da neće biti još pozitivnih slučajeva“, navela je Bušar.\nTrenutno se postavlja pitanje da li će Nadal biti poslat u izolaciju dok ne odradi novi PCR test, koji bi se pokazalo da li je i on pozitivan na koronu.\nŠpanac svoj prvi meč neće igrati pre srede, možda čak i u četvrtak, pa rizik postoji i zbog toga što i da on odradi PCR test momentalno nakon saznanja da je Medvedev pozitivan, nije sigurno da će virus dovoljno dugo biti u njegovom telu da se pokaže na testu.\nTime bi mogao da se ugrozi i ceo turnir u Monte Karlu, pa ostaje za videti kako će reagovati organizatori, pogotovo s obzirom na to da je u pitanju ime veliko kao Rafael Nadal.\nTakođe, postavlja se pitanje sa kim je sve Medvedev bio u kontaktu od igrača sem Nadala, odnosno da li će njegov pozitivni test prouzrokovati još neke.\nNije isključeno da je neko drugi od igrača koji je bio u kontaktu sa Rusom uneo virus u kompleks, pa ga preneo Medvedevu kod kojeg je samo identifikovan prvo.\nPodsetimo, na Masters u Kneževini učestvuje i Novak Đoković, koji ne boravi u hotelu sa ostalim igračima, već u svom domu.\nO problemima organizovanja turnira u doba korone nedavno je u emisiji „Miljanov korner“ govorio direktor Srbija opena Đorđe Đoković.\n► Pitanje svih pitanja – Novakov stav\n► Paklen žreb za Đokovića u Monte Karlu\nATP turnir, Monte Karlo, virus korona, Danil Medvedev, Rafael Nadal